د.شیركۆ عبدالله ~ M11PUK\n9:13 ص Malband Garmyan Puk\nئه‌ی ئه‌وی تریان؟ \n-هێزی ئاسمانیی عیراق به‌دوو سیاسه‌ت كورد ئه‌فه‌رۆز ئه‌كات.\n+ یه‌كه‌میان چییه؟\n-یه‌كه‌میان ئه‌وه‌یه موسته‌حیله ته‌له‌به‌یه‌ك وه‌ربگرێت ئه‌ی ره‌قیبی له‌به‌ربێت.\n+ ئه‌ی ئه‌وی تریان؟.\n-ئه‌وی تریان ئه‌وه‌یه ئه‌گه‌ر وه‌ریشی بگرێت یه‌كسه‌ر خلۆری ئه‌كاته‌وه بۆ فڕۆكه‌خانه‌ی سلێمانی.\n+ ئه‌مشه‌و له‌ته‌له‌فزیۆن دوو زه‌لام خۆش خۆش قسه‌یان به‌یه‌كێتی ئه‌وت.\n-كێ‌و كێ بوون؟\n+ یه‌كێكیان له‌حه‌فتا‌وچواره‌وه رایكردۆته هه‌نده‌ران‌و به‌ردی سارد‌و گه‌رمی نه‌هاتۆته‌ڕێ.\n-ئه‌ی ئه‌وی تریان؟\n+ ئه‌وی تریشیان ساڵی به‌ردبارینه‌كه لای ناڵپارێزه‌وه كه‌مینی دانابوو ماڵه ئاواره‌ی یه‌كێتی رووت بكاته‌وه.\n+ یاحافیزه‌ڵڵا.. ئه‌رێ ئه‌و دوو زه‌لامه بۆچی ئه‌گرین؟\n-مه‌ترسه هیچ نییه.. ئه‌وه‌ی ئه‌ملایان پیازی جنیووه.\n+ پیازی كه‌لانه؟\n-نه‌خێر پیازی سیاسه‌ت.\n+ ده باشه یه‌عنی بۆ سلێمانی ناگری.. ئه‌ی ئه‌وی تریان؟\n-ئه‌وی تریشیان موحه‌ڕه‌مه بۆیه.\n+ بۆ حسێن ئه‌گری؟\n-نه‌خێر بۆ هه‌ریسه‌كه\n+ ئه‌و ره‌سمه چییه به‌ئی.مه‌یڵ ناردوته؟\n-شه‌ڕه كه‌ڵه‌شێرێكی موهیمه قوربان..\n+ یاخوا ده‌ستت خۆش بێ.. ئه‌وه‌ی ئه‌ملایان كوردیی ئه‌سڵه؟\n-به‌ڵێ به‌ڵێ.. به‌س له‌ده‌واجینا به‌خێو كراوه.\n+ ئه‌ی ئه‌وی تریان؟\n-ئه‌وی تریشیان عه‌ینه‌ن شته. برایه‌تی.\n+ برایه‌تی؟ ئه‌ی باشه بۆچی شه‌ڕ ئه‌كه‌ن؟\n* ئه‌و قاپه چی تیایه؟.\n- خه‌یاره وردم كردووه.\n* ئه‌ی ئه‌و قاپه‌ی تر؟.\n- ته‌ماته‌ی جنراوه.\n* عه‌جیب.. خه‌یار به‌جیاو ته‌ماته به‌جیا!! باشه بۆ تێكه‌ڵیان ناكه‌ی؟! زه‌ڵاته چۆن وا ئه‌بێ؟.\n- به قورعان به‌ده‌ست تۆوه نازانم چی بكه‌م.. دایم خه‌ریكی بۆڵه بۆڵیت ئه‌ڵێی لێره ده‌سه‌ڵاته‌كان تێكه‌ڵ بوون.. كه جیاشیان ئه‌كه‌ینه‌وه پێت ناخۆشه.\n* یه‌عنی به‌خێرێ ته‌ماته‌و خه‌یاریش ده‌سه‌ڵاتن.\n- به‌ڵێ .. ژێرخانی ئابووری مه‌تبه‌خن.\n* كام مه‌تبه‌خه ؟! .. ئه‌وه‌ی پردێكیان له‌به‌رده‌مدا قوت كرده‌وه‌و قوڕیان كرد به‌سه‌ریدا..\n- ره‌حمه‌ت له‌دینت.. باشبوو باسی سه‌رت كرد.. راكه سه‌ری مه‌نجه‌ڵی نیسكه‌كه هه‌ڵبده‌ره‌وه‌و جوان تێكی بده.\n* تێكی بده‌م؟.\n- ئا ئا .. ئه‌بێ باش تێكی بده‌ی ئه‌گینا هه‌ڵئه‌چێ‌و خه‌سار ئه‌بێ.\n* نیسكێنه ئاوایه؟.\n- به‌ڵێ ئه‌ی چۆن! .. ئه‌بێ لێزان بیت‌و موعه‌ده‌ل خه‌ریكی تێكدانی بیت ئه‌گینا كه‌ف‌وكۆڵ ئه‌كاو له‌كیسمان ئه‌چێ..\n* سه‌یره به‌ڕاستی.. رێك عه‌ینه‌ن سیاسه‌ته.. وه‌زعی سیاسیش ئه‌گه‌ر ناوبه‌ناو تێكی نه‌ده‌یت نابیت به‌ساحێبی چۆڕێكی.\n- ئافه‌رین.. ده كه‌واته لێی ده‌ره‌وه شه‌ریك.\nبه‌شتێكی تره‌وه \nراگری كۆلیژ: قه‌راره ته‌واو... ئێمه بۆ نازانم كێش چل‌ونۆ ناكه‌ین به‌په‌نجا.\nپه‌رله‌مانتار: كاك دكتۆر چل‌ونۆ ملیۆنه‌كه‌ی ئێمه‌ش؟؟.\nمێرد: ئه‌وه‌یه رێجیم ئافره‌ت.. ئه‌وه‌تا به‌شه‌ش حه‌فته هه‌شت كیلۆ دابه‌زیم.\nئافره‌ت: رێجیمه‌كه‌ی یه‌كێتی موهیمتره.. به‌ساڵێك چل‌وپێنج هه‌زار دابه‌زی.\nیه‌كه‌م: ئه‌زانی براده‌ران قه‌راریان داوه چۆن ته‌كه‌تول له‌ناوبه‌رن؟.\nدووه‌م: به‌ڵێ ئه‌زانم.. به‌ته‌مان ته‌كه‌تولێكی تایبه‌تی بۆ دروستبكه‌ن.\nماستاوچی: له‌گۆنگره هه‌موومان ده‌ست ئه‌گرین به‌دامێنی تۆوه شتێكمان بۆ بكه‌ی قوربان.\nقوربان: به‌خوا زه‌حمه‌ته هه‌ڤاڵ.. كۆنگره وه‌كو رۆژی قیامه‌ت وایه. هه‌موومان رووت ئه‌بین. مه‌گه‌ر ده‌ست بگرن به‌شتێكی تره‌وه.\nچاودێر: ئه‌و رووسیایه‌ش خۆشه ها.. به‌ته‌مابوو هه‌موو دنیا بكات به‌شیوعی كه‌چی خۆی بوو به‌سه‌رمایه‌دار.\nرۆشنبیر: وه‌كو ئێمه براده‌ر.. ئێمه‌ش عه‌لا ئه‌ساس هه‌موو كورد بكه‌ین به‌عەلمانی كه‌چی خۆمان بووین به‌ئیخوان.\nجوتیار: به‌پێی مه‌علوماتی جه‌نابتان كه‌ی په‌ڵه ده‌دات مامۆستا؟.\nكه‌شناس: ببووره مه‌علوماتی په‌ڵه‌و شتمان لا نییه. به‌ڵام پێشبینی ئه‌كرێ یه‌كگرتووش بچێته حكومه‌ته‌وه.\nزه‌مانی موعجیزه \nوشكه ساڵییه‌كه زوو زوو له‌په‌نجه‌ره‌كه‌وه سه‌ره‌تاتێكت لێ ئه‌كا ئه‌ڵێ: باو. (باو) له‌ناونیشانی به‌رنامه‌یه‌كی ته‌له‌فزیۆنی ئه‌چێ، ته‌له‌فزیۆن دائیم په‌رله‌مانتارێكی له‌سه‌ره به‌رگری له مه‌عاشه‌كه‌ی خۆی ئه‌كا، (خۆی) یه‌عنی خوڵاصه‌ی مه‌عریفه‌ت و عه‌قڵ و خه‌بات. خه‌بات هه‌تا ماڵیان له شاخ بوو خه‌ڵكه‌كه ده‌سته‌و نه‌زه‌ر بۆی ئه‌وه‌ستان كه‌چی ئێستا كردوویانه به مه‌خسه‌ره. مه‌خسه‌ره وشه‌یه‌كی عه‌ره‌بییه. عه‌ره‌ب ئه‌گه‌ر چاو له‌فاوڵه‌كانمان بپۆشێت براگه‌وره چاو ره‌شه‌كه‌یه، ئه‌گه‌ر نه‌یپۆشێت ئه‌وا پێپه‌تییه‌كی مارمێلكه خۆره. خۆر خه‌ریكه له به‌عزه سیاسه‌تێك ئاوا ئه‌بێ. (ئاوا) كۆمه‌ڵێك مه‌عنای هه‌یه، یه‌كێكیان یه‌عنی به‌مشێوه‌یه. به‌مشێوه‌یه وڵات ناڕوات به‌ڕێوه. رێی جاران هه‌مووی ئه‌چووه‌وه بۆ بانه، ئێستا هه‌ر یه‌كه‌ی ئه‌چێ بۆ گردێك. گردیش له‌كوردستاندا زۆربه‌ی زۆری توره‌كه بێژه، كه‌مێكی سروشتییه. سروشت هه‌ر جاران جوان بوو. جاران موعجیزه هه‌بوو. موعجیزه یه‌عنی ئه‌گه‌ر دیكتاتۆرێك باسی دیموكراسی بكردایه خوا رووی ره‌ش ده‌كردو ئه‌گه‌ر مه‌سئولێك فایلی هه‌بوایه خوا ئه‌یكرد به به‌رد. به‌رد كه‌ره‌سته‌ی بیناسازییه. بیناسازی پێویستی به‌كرێكاره. كرێكار له‌لای ئێمه رۆژی سیان چوارێكیان به به‌رچاوی سه‌ندیكاوه شه‌هید ئه‌بن.\nله خۆشه‌ویستی‌یا \n- تێناگه‌م، ئه‌م ته‌له‌فزیۆن‌و جه‌ریدانه بۆ وا سه‌ریان كردۆته سه‌رمان؟.\n* سه‌ری چۆن یه‌عنی؟ چییان كردووه؟.\n- شه‌وو رۆژ باسمان ئه‌كه‌ن، ره‌خنه‌مان لێ ئه‌گرن، قسه‌مان پێ ئه‌ڵێن. عه‌زێتمان ئه‌ده‌ن .. زۆر زۆر رقیان لێمانه.\n* به‌عه‌كسه‌وه كوڕم .. له‌خۆشه‌ویستی‌یا وا ئه‌كه‌ن.\n- ئه‌وه خۆشه‌ویستییه؟!.\n* ئه‌ی طەبعه‌ن. مه‌سه‌له‌ن تۆ ئه‌گه‌ر مناڵێكی بچكۆله‌ت زۆر زۆر خۆش بوێت چی لێ ئه‌كه‌یت؟.\n- ئه‌گه‌ر زۆر زۆر زۆرم خۆش بوێت گازی لێ ئه‌گرم.\n* چاوت لێیه. به‌ڵام ئه‌گه‌ر خۆشت نه‌وێت ره‌نگه هه‌ر بۆ موجامه‌له به‌ئه‌سپایی ماچێكی بكه‌ی .. كورد وایه رۆڵه. شته‌كانی عه‌كسه. بۆ نموونه تۆ خۆت ئه‌گه‌ر شه‌ش حه‌وت رۆژ هه‌واڵێكی دایكت نه‌پرسیت چی ئه‌كات؟\n- ته‌له‌فۆنم بۆ ئه‌كات ئه‌ڵێ رۆڵه ده‌ك خه‌جاڵه‌ت بیت..\n* به‌ڵام خه‌سوت وات پێ ئه‌ڵێ؟.\n- نه‌خێر نه‌وه‌ڵڵا..\n* ئه‌ی ئه‌گه‌ر كوڕو كچێك عاشقی یه‌ك بن؟.\n- كچه‌كه نیوه شه‌و مه‌سیجی بۆ ئه‌نێرێ ئه‌ڵێ سڵاو ناشیرین.\n* وانییه ؟؟!! .. به‌ڵام ئه‌گه‌ر چاره‌ی یه‌كترییان نه‌وێت هه‌ر به‌كاكه‌و خانم بانگی یه‌كتری ئه‌كه‌ن.\n- مولاحه‌زه‌یه‌كی جوانه. وایه.\n* له‌وه‌ش جوانتر مولاحه‌زه‌كه‌ی باوكته.\n* ئا .. كه‌س هه‌یه به‌قه‌د باوكت مه‌سڵه‌حه‌تی تۆی بوێت؟.\n* باشه .. باوكت ئه‌گه‌ر ببینێ ده‌ره‌جه‌كانت نزمبۆنه‌ته‌وه چیت پێ ئه‌ڵێ؟!.\n- ئه‌ڵێ هه‌مووی خه‌تای خۆته خوێڕی.\n* ئه‌و «خوێڕی»یه رقه؟.\n- نه‌خێر .. خۆشه‌ویسییه.\nكه‌واته نه‌وته \n* مامۆستا گیان هه‌تا زووه له‌ناوی به‌رن. به قورعان ئه‌گینا وڵاته‌كه وێران ئه‌كات.\n- تلیاك ئه‌ڵێی؟! كۆنترۆڵمان كردووه خه‌مت نه‌بێ.\n* نه‌خێر تلیاكت عه‌رز ناكه‌م. تلیاك له‌چاویا به‌قه‌ده‌ر زه‌یتون موباره‌كه. ئه‌م له‌عنه‌تییه هه‌موو شتێك ئه‌شێوێنێ ته‌نانه‌ت ئابورییه میراتییه‌كه‌ش.\n- بازاڕی ئازاده؟.\n* نه قوربان گیان .. شتێكه حه‌یای بازاڕی ئازادیشی بردووه.\n- مه‌به‌ستت سیاسه‌ته؟.\n* نه‌خێر سیاسه‌ت نییه. به‌ڵام سیاسییه‌كان زۆری حه‌ز لێ ئه‌كه‌ن.\n- كۆبوونه‌وه ئه‌ڵێی ئه‌زانم ..\n* نا كۆبوونه‌وه ناڵێم- به‌ڵام له‌هه‌موو كۆبوونه‌وه‌یه‌كدا به‌ئاشكرا خۆی ده‌رئه‌خات.\n- ده بڵێ ته‌كه‌تول‌و ئه‌ه .. ئیتر ئه‌م شێرو رێوییه‌ی بۆچییه؟.\n* گه‌وره‌م ته‌كه‌تول نییه، به‌ڵام موهیمترین ته‌كه‌تول دروست ئه‌كات.\n- شته‌كه تازه‌یه یان كۆنه؟.\n* زۆر كۆنه به‌گم.. ئه‌ڵێن پاشماوه‌ی دیناسۆرو شتی وایه.\n- ده كه‌واته مه‌علومه چییه .. فكری كۆنه‌په‌رستانه‌یه.\n* نه‌خێر قوربان .. به‌ڵام سه‌د ئه‌وه‌نده‌ی فكری كۆن زه‌ره‌ر له‌میلله‌ت ئه‌دات.\n* شه‌ڵڵا نێرگه‌له بوایه- نێرگه‌له هه‌ر زه‌ره‌ر له‌مه‌جموعه‌یه‌ك ئه‌دات، به‌ڵام ئه‌م ماڵی سه‌گه چاره‌نووسی مه‌سه‌له‌یه‌ك ئه‌كات به‌خه‌ڵۆزان.\n- ده‌بیڵێ شه‌قم برد.\n* ئاخر عاجز ئه‌بیت.\n- عاجز نابم مه‌ترسه.\n* موته‌ئه‌كیدم عاجز ئه‌بیت.\n- ده كه‌واته نه‌وته.\nله‌وێ هینه \nكابرا: یاشێخ گیان وا ته‌مه‌نم به‌ره‌و نه‌وه‌د ساڵ ئه‌چێ‌و تائێستا سه‌رم به‌فه‌رزی خوادا نه‌داوه. شتێكم پێ بڵێ بیكه‌م به‌شكو خوا عه‌فوم بكات.\nیاشێخ: ئیشه‌كه‌ت زۆر قورسه به‌خوا. یان ئه‌وه‌تا ئه‌بێ نانی هه‌موو شه‌عبی چین بده‌ی..\nكابرا: نانی هه‌موو شه‌عبی چین؟.\nیاشێخ: ئه‌رێ وه‌ڵڵا.. یاخود هین بكه‌ی..\nكابرا: چی بكه‌م؟.\nیاشێخ: ته‌كه‌تول له‌یه‌كێتیدا نه‌هێڵیت.\nئۆپۆزیسیۆن: دكتۆرگیان له‌هه‌ولێره‌وه هاتووم به‌قوربانه به‌شكو ئه‌و ددانه‌م بۆ بكێشیت.\nپزیشكی ددان: عه‌جیب؟! له‌هه‌ولێره‌وه هاتوین بۆ ددان كێشانێك. یه‌عنی له‌وێ دكتۆری ددانی لێ نییه؟.\nئۆپۆزیسیۆن: به‌رێ وه‌ڵڵا لێیه‌تی. به‌س له‌وێ هینه.\nپزیشكی ددان: چییه؟.\nئۆپۆزیسیۆن: له‌وێ كه‌س ناوێرێ ده‌م بكاته‌وه.\nمامۆستا: گه‌نج كه به‌ئاسانی ده‌نگ ئه‌هێنێ‌و ئه‌چێته په‌رله‌مان مه‌عنای چییه؟.\nته‌له‌به: مه‌عنای وایه سیاسه‌ت ئێستا خه‌باتی شاخی تیا نییه.\nمامۆستا: ئافه‌رین.. ئه‌ی كه ئه‌بینیت جه‌ماعه‌ت خه‌ریكی ته‌كه‌تولن مه‌عنای چییه؟.\nته‌له‌به: مه‌عنای وایه سیاسه‌ت عه‌یبه‌ی تیا نییه.\nرێی تێناچێ \n-تەقە تەق رۆڵە.. مێشكم چوو.\n+ ئەوەندەی پێوە نەماوە بابە.. دوو چەكوشی تری پیا بدەم ئەشكێ.\n-كۆڵی لێ بدە كوڕم. ناشكێ.. شتی ئەم وڵاتە هەمووی ئەسڵە ناشكێ.\n+ تۆ یەك دەققە تەحەمولت بێ، بزانە چۆنی ئەیشكێنم.\n-ئینكاری مەكە كوڕی خۆم. شتی ئێرە ناشكێ. ئەوەتا هەموو لایەك ئەیانەوێ (یەكێتی) بڕوخێنن، بۆیان ناڕوخێ.\n+ هەموو لایەك یەعنی كێ‌وكێ؟\n-یەعنی هەموو لایەك. تەنانەت قیسمێك لەسەركردایەتییەكەی خۆیشی.. وەرە بۆ كوێ ئەچیت؟.\n+ ئەچم بزانم ماڵی كاك ئەحمەد چەكوشێكی ئەڵمانییان نییە.\n-دانیشە مەڕۆ.. ئەڵمانیا وەكو جاران نەماوە شتەكانی موهیم بن. دانیشە.\n+ چۆن دڵت دێ بابە؟!.. كەرەسە نییە بەقەد كەرەسەی ئەڵمانی بیلامانێ رەق‌و چاك بن.\n-ئەوە جاران وابوو كوڕم.. ئێستا فەقیرانە بەدەست ئەمریكاوە حاڵیان حەلوەلایەتی.\n+ ئەم ئەمریكا جیقنەی كە لەعیراق رایكرد؟.\n-ئەرێ وەڵڵا.. ماڵت بەقوڕ نەگیرێ وای لێهاتووە تەنانەت گوێ لەتەلەفۆنی رەئیسەكەشیان ئەگرێت.\n+ رەئیسی ئەڵمانیا؟.\n-ئەی چی.. تومەز ئەمە بۆیە هێزەكەی جارانیان نەماوە. ئەمریكا ئاگای لەهەموو قسە‌و باسێكیانە.\n+ دە بەو قورعانە رەنگە ئێمەشی وا لێكردبێ.\n-ئێمەی چی لێكردبێ؟.\n+ رەنگە جیهازی دانابێ گوێ لەقسەی مەسئولەكانمان بگرێ.\n-كوڕە كەرەكەر بێ ئەقڵ.. ئەمریكا هیچ ناكات گوێ لەقسەی مەسئولەكانی ئێمە ئەگرێ؟.\n+ یەعنی رێی تێناچێ؟.\n-نەخێر رێی تێناچێ.. چونكە مەسئولەكانمان خۆیان گوێ لەقسەی یەكتری ناگرن، ئیتر ئەمریكا چۆن گوێیان لێئەگرێ!.\nبۆی سكراب بكه‌م \n+ ئه‌رێ له‌گه‌ڵ سه‌یاره‌كه‌تدا چۆنیت رۆڵه؟.\n-بڵێم چی حاجی گیان!! ئه‌یگوزه‌رێنین.\n+ ئاگات له‌خۆت بێ رۆڵه. رۆژێك له‌ده‌ستت وه‌رنه‌گرێ‌و بتاندات به‌قه‌ڵبه‌یه‌كدا.\n-خه‌مت نه‌بێ، ئیشه‌ڵڵا ئاگام له‌خۆم ئه‌بێ‌و ورده ورده‌ش ده‌ستم تیایه‌تی.\n+ من فیته‌ری باش ئه‌ناسم ئه‌گه‌ر حه‌ز ئه‌كه‌ی.\n-به‌خوا ناوێرم. فیته‌ری ئێره هه‌ریه‌كه‌ی قسه‌یه‌ك ئه‌كات. شێتت ئه‌كه‌ن. یه‌كێك ئه‌ڵێ خه‌تای دیلكۆیه، یه‌كێك ئه‌ڵێ رینگی شكاوه.. یه‌كێ ئه‌ڵێ به‌نزینه‌كه‌ی پیسه. له‌به‌رئه‌وه سوێندم خواردووه نایبه‌مه لای فیته‌ر.\n+ ئه‌وه‌یان ئاره‌زوی خۆته، به‌ڵام ده‌غیلت بم سه‌یاره‌كه سه‌یاره‌ی چاكه.. زایه‌ی نه‌كه‌ی ئامان.\n-وه‌ڵڵا به‌ینی خۆمان بێت دوو براده‌ری مه‌عره‌ز مرخیان لێ خۆش كردووه.\n-نا.. بڕوا ناكه‌م شه‌ریك بن، چونكه هه‌ریه‌كه‌ی به‌نه‌وعێك موجامه‌له‌م ئه‌كات. وابزانم ئیشی زۆر موهیمیان پێیه‌تی.\n+ به‌سه‌یاره‌كه‌ی تۆ؟.\n-به‌ڵێ.. یه‌كێكیان ئه‌ڵێ با هه‌ر به‌ناوی خۆته‌وه‌بێت، به‌ڵام من خۆم لێی ئه‌خوڕم.\n+ ئه‌ی گوایه بۆ نایكات به‌ناوی خۆیه‌وه؟.\n-ئه‌ڵێ له‌به‌ر قسه‌ی خه‌ڵك.\n+ سه‌یره ئه‌زانی. ئه‌ی ئه‌وی تریان ئه‌ڵێ چی؟.\n-ئه‌وی تریان سه‌یاره‌كه‌ی به‌ساغی ناوێ.\n-ئه‌یه‌وێ بۆی سكراب بكه‌م ئینجا.\n+ ئینجا چی؟.\n-ئینجا ده‌زگاكان به‌جیا بكڕێ‌و مه‌كینه به‌جیا‌و تایه به‌جیا.\nوەكو فنجانە \nبەحساب مەبەستەكە ئەوە بوو بزانن گۆرانییەكانمان بۆچی خوا بەم رۆژەی بردون‌و بیروڕا بگۆڕنەوە تا چارەسەرێك شتێك بدۆزنەوە. كەچی هەر كە كۆبوونەوەكەی سەندیكای گۆرانیبێژان دەستیپێكرد، سەرۆكی دانیشتنەكە رووی كردە ئەوەی تەنیشت خۆی‌و لێی پرسی:\nهاتی بۆ بۆ هاتی، ئێ بۆ هاتی بۆ بۆ؟؟\nئەویش نەیكردە نامەردی‌و دەستی خستە كەلەكەی‌و وتی:\nهاتم هاتم، بە سەربەستی هاتم\nلە خوارەوە یەكێك هاواری كرد:\nوەرە وەرە توخوا وەرە\nدەردی دنیام لەبیر بەرە\nلەپڕ برادەرێكی ئەملاوە دژە لێدوانێكی فەرموو:\nدەبڕۆ واز بێنە فەریدە\nئەم مەوزوعە هێشتا نەخرابوو بەلایەكدا كە ئەندامێكی كۆبوونەوەكە هاواری كرد:\nئامان لەو قژە زەردە، لەو گەردنە بێ گەردە\nبەڵام خۆشبەختانە ئەندامێكی تەكەتولەكەی ئەوبەر لێی هاتە جواب‌و وتی:\nسەرۆكی دانیشتەكە ئەم مەوزوعەشی بەخیسەیەك قرتاندو یەكسەر ئەندامێكی تری كۆبوونەوەكە بابەتێكی تازەی خستە بەر باس‌و لێكۆڵینەوە‌و وتی:\nئۆخەی ئۆخەی لەو باڵایە\nبەڵام خواو راستان ئەندامێكی پشتی پشتەوە هاتە جواب‌و وتی:\nقەت خەفەت نەخۆی سەوزە بڵێی من كوڵم\nبۆ تەئیدی قسەكەی ئەم، هەڤاڵێكی هەمان تەكەتول وتی:\nباڵا‌و ئەگریجە گشتی درۆیە\nشەرتی كچی جوان چاو‌و برۆیە\nئیتر خەریك بوو لەسەر مەوزوعی نەوعەكانی چاو سەعاتێك چەلەحانێ بكەن، بەڵام یەكێك لەكۆبوونەوەچییەكان وتی تەئجیلی بكەن تا وەختی خۆی.\nزەلامێك لە سەروترەوە هەستا‌و وتی منیش هەمان رەئم هەیە، چونكە ئەم كۆبوونەوەیەمان عیلاقەی بەچاوەوە نییە‌و بەرگەی چاو ناگرین. باشتر وایە كێشەكانی سنگ‌و مەمك تاوتوێ بكەین مەسەلەن ئایا: مەمكی زەردە بەهێ، ئەوی دیكەش هەنارە؟\nكۆبوونەوەچییەكە نەیهێشت نیوە بەیتی دووهەم بڵێ، لە شوێنی خۆیەوە وتی: غەڵەتیت برادەر، هەناری چی‌و تەڕەماشی چی؟ ئەڵێ:\nجووتە شەمامەی سەر سینەی ناوێرم دەستیان بەرمێ\nلەسەری ئەوسەرەوە زەلامێك كە تا ئێستا قسەی نەكردبوو، هاواری كرد:\nهەردوكتان غەڵەتن. بەپێی پەیڕەو، مەمك وەكو فنجانە فنجان چونكە فەرموویانە:\nمەمكت فنجانی گمگمە\nخۆم قاوەچییم پێم لازمە\nعیلمی غه‌یبه \nماچ له‌شیعرا دڵدارییه\nده‌ستی ئاغا، ناچارییه\nهینی یه‌كگرتوو سێ جاره\nماچی لادێی ئاوداره\nفیلم زۆری تیابێ، رووته\nماچی خلیجی به‌لووته\nحه‌زت له‌ماچی كوڵم بێت\nمۆدێلی كۆنیت‌و پیری\nله‌پاركی ئازادی بیكه‌ی\nمه‌عنای وایه رۆشنبیریی\nره‌هنی شه‌رابه مێزه‌رمان\nله‌به‌ر هه‌تاو سپی بووه\nئه‌مبه‌ر برای (كارامازۆڤ)\nرێوی فێڵبازه ئه‌وبه‌رمان\nچاكه‌تێكی له‌نگه‌ی ده‌ڵبه\nكه‌سیش ناوێرێ قارسی كا\nكوردایه‌تی بێ قیمه‌ته\nبه‌شه‌ر خه‌به‌ری لێی نییه\nله‌مانه‌ی ئێره‌شی ببڕن \n* ئه‌وه چییه سه‌ركردایه‌تی ئه‌مانداتێ‌و ئێمه ئه‌یخۆین؟\n* كه ئه‌ڵێت ئه‌چم بۆ كۆبوونه‌وه بۆ چاره‌سه‌ری موشكیله‌كانتان، وه‌ك ئه‌وه‌یه بڵێ ئه‌چم بۆ تایلاند بۆ خواپه‌رستی.\n* مانگێك له‌مه‌وبه‌ر كاكم له‌جاده‌ی ئۆرزدی ناوگه‌ڵی هه‌ڵئه‌كڕاند، ئێستا ئه‌ندام په‌رله‌مانه.\n* ئینسان مه‌خلوقێكی سه‌یره. له‌یه‌ك وه‌ختدا ئه‌توانێت (گوێره‌كه)ش بێت‌و كوڕ‌ی سه‌گیش.\n* یه‌كێتی گیان زۆر ته‌ده‌خول مه‌كه له‌كاروباری ناوخۆی خۆتدا. جه‌ریده ئه‌هلییه‌كان ئه‌و زه‌حمه‌ته ئه‌كێشن.\n* له‌سه‌نگه‌سه‌ر ده‌واجنێك سوتا، حه‌وت هه‌زار مریشكی تیابوو به (مه‌شوی). كه‌چی كابرای به‌رگری شارستانی ئه‌ڵێ خۆشبه‌ختانه تیمه‌كه‌مان فه‌وره‌ن گه‌یشته شوێنی رووداوه‌كه. رێوییه‌كیش كه ده‌می خۆی ئه‌لسته‌وه وتی راست ئه‌كا.\n* وتم ئه‌و نه‌وته ئاوا خه‌سار مه‌كه‌ن گوناحه، له‌به‌رخاتری نه‌وه‌ی داهاتوو. وتی: چاوی نه‌وه‌ی داهاتوو ده‌رئه‌هات. تا ئێستا چی بۆ ئێمه كردووه؟!\n* له‌وه‌تی چۆته ئه‌و خولی راهێنانه‌وه، ئیتر زه‌لامه بێ ئه‌قڵه‌كه‌ی جاران نه‌ماوه، به‌شێوازێكی تازه‌تر بێ ئه‌قڵه.\n* خه‌می ئه‌وه‌م نییه موچه‌ی خانه‌نشینیی په‌رله‌مانتارانی عیراقیان بڕی. ئه‌ترسم له‌مانه‌ی ئێره‌شی ببڕن.\nئه‌چێ بۆ كۆنكه‌ن \n-ئێ هه‌روا بێته‌وه قه‌ره‌وێڵه‌یه‌كی دوو نه‌فه‌رییش\n+ دوو نه‌فه‌ریی؟\n-ئا ئا.. به‌ڵام له هه‌ره چاكه‌كان به‌قوربانت بم.. هینیشت بیر نه‌چێ له‌گه‌ڵیا سه‌رین‌و به‌تانی‌و چه‌رچه‌ف\n+ به‌سه‌رچاو.. چیتر؟\n-دوو نه‌وع تراكسوتیش.. یه‌كێكیان بۆ خه‌و، یه‌كێكیان بۆ ریازه‌ی به‌یانی\n+ له‌خوا به‌زیادبێ، یه‌عنی ریازه‌ش ئه‌كا؟\n-ده‌مێكه شوكور.. ئا.. باش بوو بیرم كه‌وته‌وه. ئای پادێكی له‌م تازانه‌شی بۆ بكڕه، به‌ڵام توخوا یاریی زۆر بۆ تێ بخه، با بێتاقه‌ت نه‌بێ\n+ ئه‌ی مۆبایل؟\n-پێیه‌تی. مۆبایلێكی زۆر باشی پێیه ئینته‌رنێتی سه‌فه‌رییشی له‌سه‌ره\n+ كه‌واته بێتاقه‌ت نابێ ئیشه‌ڵڵا\n-به‌رێ وه‌ڵڵا بێتاقه‌ت ئه‌بێ، مه‌گه‌ر دوو ده‌ست كاغه‌زی قومارییشی بۆ بكڕیت. به‌قوربانت بم له‌مناڵییه‌وه زۆر حه‌زی له‌پۆكه‌ره\n+ پۆكه‌ر؟ ده وه‌ڵڵاهی وامزانی ئه‌چێ بۆ كۆنكه‌ن\n-كۆنكه‌نی چی له‌خۆته‌وه؟! دایكی كوێربێ یاخوا كه‌ی ئه‌و به‌ته‌مای كۆنكه‌نه؟\n+ ئه‌ی ئه‌چێ بۆ كوێ؟\n-ی ی ی ی ی.. ی ی ی ی ی..\n+پورێ گیان مه‌مانخه‌ره گریان.. تو قورعان بۆ كوێ ئه‌چێ؟\n-ی ی ی ی ی.. ی ی ی ی ی\n+ نه‌قڵی جنوب بووه؟\n-ده‌مت بشكێ ره‌ببی.. ئه‌یه‌ڕۆ جنوبی چی؟!\n+ ئه‌ی ئه‌م هه‌موو تڕ‌وتفاقه‌ی بۆچییه؟\n-سجنه سجنه.. له‌دوێنێ عه‌سره‌وه گرتویانه\n+ سجن‌و مۆبایل؟!!! چۆن ئه‌بێ شتی وا!\n-بۆچی نابێ؟.. جه‌مالی ئامۆزای خۆی له‌وێ مه‌سئوله ژووری تایبه‌تی بۆ داناوه به سه‌للاجه‌و سه‌ته‌لایته‌وه.. خزم هه‌ر هه‌بێ باشه.. ئه‌ها\n+ ماڵی ئاوابێ یاخوا. باشه له‌سه‌ر چی گیراوه؟\n-شتێكی وا نه‌بوو.. قوڕمساغانه لێیان زل كردووه.\n+ شته‌كه چییه ده پێم بڵێ\n-به‌خوا هیچ رۆڵه.. كوڕه‌كه‌م له‌ئاوی شه‌و پاكتره\n+ مه‌عقول نییه پورێ.. ئیللا‌وبیللا شتێكی هه‌ر كردووه\n-هیچی نه‌كردووه وه‌ڵڵا.. هه‌ر ئه‌وه‌یه خوشكێكی خۆی كوشتووه\nسه‌رپێچییه‌كانی جه‌ژن \nدوێنێ شه‌و له‌ئه‌خبارا، ئه‌فسه‌رێكم بینی خۆش خۆش ئه‌و سه‌رپێچی‌و رووداوانه‌ی بۆ ئه‌ژماردین كه هاووڵاتیانی خۆشه‌ویست رۆژانی جه‌ژن له‌پیلكه‌یان ده‌رچووبوو. مه‌سه‌له‌ن ئه‌ی وت شه‌ڕه بۆكس (4) حاڵه‌ت، چاو هه‌ڵته‌كاندن (13) حاڵه‌ت، هۆڕینی قایم (8) حاڵه‌ت. بۆیه منیش ئه‌م شه‌فافییه‌ته پاڵی پێوه‌نام بیر بكه‌مه‌وه بڵێم ئه‌گه‌ر جوامێرێكی دیكه‌ش هه‌ستێ‌و موخاله‌فه حزبی‌و ئیدارییه‌كان باس بكات، حه‌تمه‌ن لێدوانه‌كه وا ده‌رده‌چێت:\nپشی پشی سیاسی\t(3) حاڵه‌ت\nوه‌عدی ئێكسپایه‌ر (17) حاڵه‌ت\nشه‌ڕه‌جنێوی ئینته‌رنێتی خۆشبه‌ختانه (دوان)\nپاشقولی ته‌كه‌تولی\t(93) حاڵه‌ت تا ئاماده‌كردنی راپۆرته‌كه\nده‌ستبڕینی جه‌ماوه‌ر\t(23) حاڵه‌ت\nسترێپتیزی رێكخستنی\t(8) حاڵه‌ت\nتلیاكی ئایدۆلۆجی\t(5) حاڵه‌ت\nتڕۆكردنی هه‌ڤاڵانه\t(19) حاڵه‌ت\nئینته‌لای فیكری\t(6) حاڵه‌ت\nفەلاقه‌كردنی په‌یڕه‌و\t(4) كه‌ڕه‌ت


باڵیۆزانی وڵاتانی ئەفریکا لە نەتەوە یەکگرتووەکان لەگەڵ نیکی هەیلی کۆدەبنەوە\nباڵیۆزانی ئەفریکا لە نەتەوە یەکگرتووەکان لەگەڵ باڵیۆزی ئەمەریکا بۆ نەتەوە یەکگرتووەکان کۆبوونەوە بە مەبەستی وتووێژکردن لەسەر دوایین وتەکانی سەرۆک دانۆڵد ترامپ سەبارەت بە وڵاتانی ئەفریکا.\nباڵیۆزی گینیا بۆ نەتەوە یەکگرتووەکان و سەرۆکی دەستەی 54 وڵاتی ئەفریکا وتی نیکی هەیلی " بەداخ بوونی" خۆی ڕاگەیاندووە بۆ ئەو لێدوانە. ئەمە لە کاتێکدایە کە حەفتەی ڕابردوو گرووپی وڵاتانی ئەفریقی لە ڕاگەیەندراوێکدا گوتبوویان قسەکانی ترامپ" قیزەون و نەژادپەرەستانەن."\nهەندێک لەو دیپلوماتانە کە بەشدارییان کردبوو لە دانیشتنەکەی نەتەوە یەکگرتووەکان وتیان پـێشنیاریان بۆ خانم هەیلی کردووە سەرۆک ترامپ نامەیەک ئاڕاستەی لوتکەی ڕێبەرانی ئەفریکا بکات کە لە 28 و 29 ئەم مانگە لە ئەدیس ئەبابا بەڕێوەدەچێت.\nبە پێی ڕاپـۆرتەکان لە دانیشتنەکەی حەفتەی ڕابردووی کۆشکی سپی لە نێوان ترامپ و هەندێک سیاسەتوان لە سەر کۆچبەران، ترامپ باسی لەوە کردووە کە دەبێت گۆڕانکاری بکرێت لە بەرنامەی کۆچبەران و لە جێگای وەرگرتنی کۆچبەر لە ئەفریکا و وڵاتانی وەک هایتی، سلڤادۆر دەبێت کۆچبەر لە وڵاتێکی وەک نەرویژ وەربگیرێن.\nترامپ و هەندێک لەو سیاسەتوانانە کە لە دانیشتنەکە بوون ڕەتیان کردەوە کە ترامپ لێدوانێکی وەهای دابێت.\nهاوکات 78 باڵوێزی پێشوی ئەمەریکا بۆ وڵاتانی ئەفریقی لە نامەیەکدا بۆ کۆشکی سپی "خەمی قوڵی " خۆیان ڕاگەیاند سەبارەت بە لێدوانەکەی سەرۆک سەبارەت بە وڵاتانی ئەفریکا.


هاتووچۆ پارەی تۆماركردنی ئۆتۆمبێلی تایبەت ئاشكرادەكات – تۆڕی میدیایی خەڵک\n2019/07/07 - 4:55 PM\nبەڕێوەبەرایەتی هاتووچۆی پارێزگای سلێمانی ڕسوماتی تۆماركردنی ئۆتۆمبێلی صاڵۆنی تایبەت لەگەڵ ئۆتۆمبێلی كارەبایی و درع و ماتۆڕسكیل ئاشكرادەكات.\nبەڕێوەبەرایەتی هاتووچۆی سلێمانی لە خشتەیەكدا سەبارەت بە ڕسوماتی تۆماركردنی ئۆتۆمبێلی نوێ ئاماژەی بەوەكردووە، بۆ ئۆتۆمبێلی چوار بستۆن بڕی ملیۆنێك و 260 هەزار دینار و بۆ شەش بستۆن بڕی 2 ملیۆن و 100 هەزار دینار دیاری كراوە.\nڕاشیگەیاندووە، ماتۆڕسكیل بەپێی بستۆن دیاری دەكرێت و بۆ هەر بستۆنێك 210 هەزار دینار وەردەگیرێت.\nئاشكراشی كردووە، بۆ ئۆتۆمبێلی كارەبایی بڕی 360 هەزار دینار و بۆ ئۆتۆمبێلی درع 8 ملیۆن و 400 هەزار دینار وەردەگیرێت.\nئۆتۆمبێلبەڕێوەبەرایەتی هاتووچۆی سلێمانی


ڕۆبەرت مۆلەر لێکۆڵەری تایبەت لە کەیسی دەستێوەردانی ڕووسیا لە هەڵبژاردنەکانی ساڵی 2016 ی سەرۆکایەتی ئەمەریکا، ئەمڕۆ چوارشەممە لە بەردەم کۆنگرێس گوتی ڕاپـۆرتەکەی لە بارەی لێکۆڵینەوەکان بە تەواوی سەرۆک ترامپ بێتاوان دانانێت.\nجێراڵد نەدلەر سەرۆکی کۆمیتەی دادوەری لە ئەنجومەنی نوێنەران پـرسیاری لە مۆلەر کرد "ئایە سەرۆک بە تەواوی بە بێتاوان دادەنێـیت؟"\nئەویش لە وەڵامدا گوتی"نەخێر"، پاشان گوتی "سەرۆک بەبێ تاوان دانەنراوە لەو کارانەی کردوونی."\nمۆلەر ڕوونیکردەوە بەهۆی ڕێبازێکی لە مێژینەی وەزارەتی داد کە ڕێگە نادات تۆمەت ئاڕاستەی سەرۆک بکرێت لەو کاتەی لەسەر دەسەڵات بێت، بۆیە ناکرێت سەرۆک ترامپ تۆمەتباربکرێت.\nدواتر کێن باک ئەندامی ئەنجومەنی نوێنەران کە کۆماریـشە، پـرسیاری لە مۆلەر کرد " لەو بڕوایەدایت گوناهی کردبێت، دەتوانیت سەرۆکی ئەمەریکا تۆمەتباربکەیت بە دروستکردنی کۆسپ لە بەردەم دادپەروەری لە دوای ئەوەی پـۆستەکەی جێدەهێڵێت؟"\nهاوکاتی گەواهیدانەکەی مۆلەر، سەرۆک ترامپ لای خۆیەوە لە ڕێگەی تویتەرەکەی دووپاتی دەکردەوە کە بێتاوانە و ئەوەی ئێستا بەڕێوەدەچێت تەنیا هەوڵێکی دیموکراتەکانە بۆ لەکەدارکردنی.\nلە یەکێک لە نووسینەکانی دەڵێت"نە پـیلانگێڕی، نە دروستکردنی کۆسپ!"\nمۆڵەری تەمەن 74 ساڵ بۆ ماوەی 5 کاتژمێر وەڵامی پـرسیاری ئەندامانی کۆنگرێسی دەدایەوە سەبارەت بە لێکۆڵینەوەکانی کە 22 مانگیان خایاند و لە مانگی سێ ڕاپـۆرتێکی 448 لاپەڕەیی لە بارەیانەوە ڕادەستی وەزارەتی داد کرد. مۆلەر پـێشتر بەڕێوەبەری دەزگای لێکۆڵینەوەی فیدراڵی ئەمەریکا بووە و 88 جار لە بەردەم کۆنگرێس گەواهی خۆی داوە.


ئینگمار بێرگمان: سینەماکاری خەمۆک » DidiMn\nسەرەتا / ڕاپۆرت/سینەما / ئینگمار بێرگمان: سینەماکاری خەمۆک\nئینگمار بێرگمان: سینەماکاری خەمۆک\nشانۆکار و سینەماکاری سویدی، ئینگمار بێرگمان، کە نازناوی شێلمی خەمۆکی لێ نراوە، ئەهریمەنە ناوەکییەکانی دەردەخات.\nبۆ چەندەها ساڵ، فیلمەکانی وەک دەرخەرێکی بە ئازاری دەروونی مرۆڤ، ڕێزدار بوون. ئەو لە لایەن دەرهێنەرکانەوە لاسایی کراوەتەوە، لە وودی ئالن‌ـەوە بۆ وێس کراڤێن. بۆ ئاوازە خەماوییەکانی، بێبەزەیییانە گاڵتەی پێ کراوە. بێرگمان دانی بەوەدا ناوە کە سەیرکردنی فیلمە ناسراوە خەماوییەکانی، کە لە ڕێگەیەوە نازناوی شێلمی خەمۆکی وەرگرتووە، خەمباری دەکات.\nلە دیمانەیەکی دەگمەندا، سینەماکاری خەمۆک سەبارەت بە ئەهریمەنەکانی کە بە دوایەوەن و پاڵنەری کارەکانین، دەدوێت، ئەوانیش ترس، تووڕەیی، تەمبەڵی، کۆنترۆڵکردنو بێزارین. دەڵێت: “سەیری زۆر لە فیلمەکانی خۆم ناکەم، چونکە تووڕەم دەکەن، دەمگریێنن و خەمبارم دەکەن. پێم وایە ئەمە زۆر سامناکە.”


2021.01.25 - 22:36\nلەدواى جێهێشتنى کۆشکى سپى، دۆناڵد ترەمپ چووە ڕیزى سەرۆکەکانى پێشووى ئەمریکا و ئەو یاسایانەى بەسەردا دەسەپێنرێت کە بەسەر هەر سەرۆکێکى پێشوودا سەپێنراوە.\nهیچ سەرۆکێکى پێشوو ناتوانێت لەو پابەندیی و یاسانە دەربازى بێت کە بۆی دانراوە، بە تایبەت بۆ جموجۆڵەکانى لە دەرەوەى شوێنى نیشتەجێبوونى، ئەوەش بەپێی ڕاپۆرتێکى کەناڵى "جەزیرە" کە "ناس کورد" بەدواداچوونى بۆ کردووە.\nپابەندییەکان لیستێکى دوور و درێژن کە لە ساڵى 1958ەوە کاریان پێدەکرێت بەناوى "یاساى سەرۆکەکانى پێشوو" کە ئیمتیازاتى زۆر کۆت و بەندى ئاڵۆزى تێدایە.\nبەپێی یاساکە، هەر سەرۆکێکى پێشوو بۆ ماوەى 10 ساڵ بەتەواوى پارێزگارى لێدەکرێت، ئەوەش ماناى وایە ناتوانێت بەبێ ئاگاداریی و یاوەرى پاسەوانى تایبەت هیچ جموجۆڵێک بکات بۆ دەرەوەى شوێنى نیشتەجێبوونى، پاسەوانییەکە هەروەها بۆ ئەندامانى خێزانەکەشیەتى.\nبەپێى ڕێوشوێنەکان، ڕێگە بە سەرۆکەکانى پێشوو نادرێت خۆیان ئۆتۆمبیل لێبخوڕن لە ڕێگا گشتییەکاندا، هەروەها سەرقاڵ نەبن بە ژیانى تایبەتى خۆیانەوە لە مۆبایل و تۆڕەکانى پەیوەندى، ئاژانسەکانى ئاسایشیش چاودێرى مۆبایلى سەرۆکەکانى پێشوو و گفتوگۆ و نامەکانیان دەکەن بۆ ڕێگرى لەهەر هەڕەشەیەک.\nلەگەڵ ئەوەشدا دۆخەکە بۆ ترەمپ ئاڵۆزترە، بەو پێیەى سەرجەم هەژمارەکانى لە تۆڕە کۆمەڵایەتییەکان ڕاگیراوە و داواى دادگاییکردنى دەکرێت بەهۆى هێرشى لایەنگرانى بۆ سەر باڵەخانەى کۆنگرێس.\nدەرچوون لە کۆشکى سپى ماناى کۆتایی هاتنى بەرپرسیارێتى نییە بۆ پاراستنى ئاسایشى ئەمریکا، سەرۆکەکانى پێشوو زانیاریان پێدەگات لەبارەى ئاسایشى نیشتیمانى و سەرۆکى ئێستا هەندێکجار ڕاوێژیان لەگەڵدا دەکات.\nیاساکە هانى سەرۆکەکانى پێشوو دەدات نوسینگەى سەرۆکایەتى دروستبکەن، لەبەرئەوەى پێشینە سیاسییەکەیان بە خزمەتێکى گشتى و گرنگ دادەنرێت لەمێژووى ئەو وڵاتەدا.\nسەبارەت بە داهاتووى ترەمپ، هەندێ لە دەزگاکانى ڕاگەیاندن باس لو ئەگەرى بڵاوکردنەوەى یاداشتەکانى دەکەن لە گرێبەستێکى گەورەى بازرگانیدا، هەندێکیش پێشبینى گەڕانەوەى دەکەن بۆ راگەیاندن و کاتبەسەربردن.\nسەرەڕاى هەموو ئەو پێشبینیانە، بەشێک لە دەزگاکان دەڵێن، دیمەنى هێرشکردنە سەر باڵەخانەى کۆنگرێس لەلایەن لایەنگرانییەوە وەکو کابوسێک دەمێنێتەوە و بۆ ماوەیەکى درێژ ترەمپى پێوە گیرۆدە دەبێت.\nدوای 14 ڕۆژ کرێکارێک لەژێر زەویدا ڕزگار کرا\n2021.01.24 - 10:48


odio بێژەکردن: چۆن odio بە ئیسپانی, ئیتالیایی, ئینتەرلینگوا بێژە بکەن\nچۆن گۆ دەکرێ odio\nبیستراوە: 2.5K جار\nodio بێژە کردن بە ئیسپانی [es]\nodio گۆکردنی بێژە کردن لەلایەن Evangelions (نێر لە کۆلۆمبیا)\nodio گۆکردنی بێژە کردن لەلایەن jairo (نێر لە کۆلۆمبیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی odio بە ئیسپانی\nهاوبەشکردنی بێژەی odio بە ئیسپانی:\nodio نموونە لە دەستەوشەیەک\nNo hay odio گۆکردنی بێژە کردن لەلایەن elena7 (مێ لە شیلی)\nEl llanto de mi madre es algo que odio demasiado گۆکردنی بێژە کردن لەلایەن BrandonW95 (نێر لە پێروو)\nNo me gustan los deportes, odio el football. گۆکردنی بێژە کردن لەلایەن tuxedd (نێر لە گواتیمالا)\nEl odio de los hombres pasará y los dictadores morirán y el poder que arrebataron al pueblo volverá al pueblo. (El gran dictador, 1940, Charles Chaplin) گۆکردنی بێژە کردن لەلایەن Covarrubias (نێر لە ئیسپانیا)\nTodavía uno de mis libros escolares editado en 1950 aseguraba que los judìos "eran objeto del odio popular por su avaricia y sus crímenes".[Imprímase Lino, Obispo de Huesca] (Arturo Pérez Reverte) گۆکردنی بێژە کردن لەلایەن Covarrubias (نێر لە ئیسپانیا)\nodio بێژە کردن بە ئیتالیایی [it]\nodio گۆکردنی بێژە کردن لەلایەن Paolo_B (نێر لە ئیتالیا)\nodio گۆکردنی بێژە کردن لەلایەن Ricky92 (نێر لە ئیتالیا)\nodio گۆکردنی بێژە کردن لەلایەن gfl87 (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی odio بە ئیتالیایی\nهاوبەشکردنی بێژەی odio بە ئیتالیایی:\nodio بێژە کردن بە ئینتەرلینگوا [ia]\nodio گۆکردنی بێژە کردن لەلایەن McDutchie (نێر لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی odio بە ئینتەرلینگوا\nهاوبەشکردنی بێژەی odio بە ئینتەرلینگوا:\nوشەی: ferrocarril, mierda, Amarillo, corazón, yo\nداخوازی بێژە کردنی نوێ بێژە کردن بە: ئیتالیایی ئیسپانی ئینتەرلینگوا


سه‌رۆکی سوریا گۆڕانکاری له کابینه‌ی حکومه‌تدا ده‌کات\nی مانگی دوو ٠٩, ٢٠١٣\nبه‌شار ئه‌لئه‌سه‌د سه‌رۆکی سوریا ئاڵ و گۆڕی له کابینه‌ی حکومه‌ته‌که‌یدا کردووه و وه‌زیری نوێی داناوه تا به‌رپرسێتی ئابووری وڵاته‌که له ئه‌ستۆ بگرن که به‌هۆی دوو ساڵه‌ی سه‌رهه‌ڵدانی گه‌لی سوریا و شه‌ڕی ناوخۆی وڵاته‌که‌وه له ڕه‌وشێکی خراپدایه.\nته‌له‌فزیۆنی سه‌ر به ده‌وڵه‌ت له سوریا ده‌ڵێت وه‌زیره‌کانی نه‌وت و دارایی و کاروباری کۆمه‌ڵایه‌تی و نیشته‌جێبوون و کاروباری گشتی و هه‌روه‌ها وه‌زیری کشت و کاڵیش گۆڕاون. به‌ڵام پۆسته سه‌ره‌کیه‌کانی وه‌ک وه‌زاره‌تی به‌رگری و وه‌زاره‌تی ناوخۆ هیچ ئاڵ و گۆڕێکیان تیادا نه‌کراوه.\nئه‌م ڕاگه‌یاندنه‌ی ئه‌مڕۆ شه‌ممه‌ی حکومه‌تی سوریا له نێوه‌ندی قه‌یرانی مرۆڤایه‌تی وڵاته‌که‌دایه به‌هۆی نه‌بوونی وزه‌ی ئه‌لکتریک و که‌می خواردن ، که‌م بوونه‌وه‌ی سوته‌مه‌نی له زۆرێک له ناوچه‌کانی وڵاته‌که.\nشه‌ڕی ناوخۆی سوریا که بۆته مایه‌ی کوژرانی زیاتر له 60 هه‌زار که‌س، به شێوه‌یه‌کی ئێجگار خراپیش کاریگه‌ری کردۆته سه‌ر ژێرخانی وڵاته‌که و دابه‌زینی به‌رچاوی نرخی دراوی سوریاییش له به‌رامبه‌ر دۆلاری ئه‌مریکاییدا هۆکارێکی تری گرانیه له وڵاته‌که‌دا.\nهاوکات وه‌زیری ڕاگه‌یاندنی سوریا گوتوویه‌تی دیمه‌شق ئاماده‌یه بۆ دیالۆگ له‌گه‌ڵ ئۆپزسیۆنی سوریادا به‌ڵام به‌بێ هیچ مه‌رجێکی پێشوه‌خت.\nوه‌زیری ڕاگه‌یاندنی سوریا ده‌شڵێت حکومه‌ت ئاماده‌یه بۆ بانگهێشتکردنی هه‌ر لایه‌نێک بێت که دیالۆگ بخوازێت کاتێک چه‌ک داده‌نێت و متمانه‌ش ده‌دات به‌وه‌ی هیچ لایه‌نێکیش دووچاری گرفت نابێته‌وه.


له‌دایکبوونی منداڵێک هه‌مووان تووشی سه‌رسوڕمان ده‌کات - جام کوردی\nله‌دایکبوونی منداڵێک هه‌مووان تووشی سه‌رسوڕمان ده‌کات\n16 ئەیلول 2018\nله‌دایکبوونی منداڵێک له وڵاتی ئه‌ندونیزیا که ته‌نیا یه‌ک چاوی هه‌بووه، هه‌مووانی تووشی سه‌رسوڕمان کردووه.\nبه پێی ڕاپۆرتی جام کوردی، پزیشکانی ئه‌و نه‌خۆشخانه‌یه که ئه‌و کچه منداڵه‌ی تێدا هاتووه‌ته دونیا، زۆر تووشی سه‌رسوڕمان بوون. منداڵه‌که ته‌نیا یه‌ک چاوی هه‌بووه و پاش 7 کاتژمێر گیانیشی له ده‌ست داوه.\nئه‌مه پێنجه‌م منداڵی ئاتانا ئاریانانتۆ و سۆریانتا بووه. منداڵه‌که 2 کیلۆ کێشی هه‌بووه و هه‌موو ئه‌ندامه‌کانی جه‌سته‌ی به‌ده‌ر له ده‌مووچاوی ئاسایی بووه، به‌ڵام منداڵه‌که لوتی نه‌بووه و ته‌نیا یه‌ک چاوی هه‌بووه.\nسۆریانتا له ماوه‌ی دووگیانیدا هیچ کات سۆنه‌ری نه‌گرتووه و هه‌ر بۆ ئه‌مه‌ش ئاگاداری دۆخی منداڵه‌که‌ی نه‌بووه و به دیتنی منداڵه‌که‌ی زۆر هه‌ستی به مه‌ترسی و نیگه‌رانی کرد. پزیشکان منداڵه‌که‌یان خسته ژووری چاودێری تایبه‌ته‌وه و هه‌ر 15 خوله‌ک به‌دواداچوونیان بۆ دۆخی ته‌ندرووستی ئه‌و ده‌کرد به‌ڵام سه‌ره‌ڕای ئه‌مه‌ش گیانی له ده‌ستدا.\nبه پێی ئه‌وه‌ی که باوک و دایکی منداڵه‌که له کانگایه‌ک ئیشیان کردووه، پزیشکان هۆکاری ئه‌م ڕووداوه ده‌گمه‌نه‌یان بۆ کاریگه‌ری چه‌شنێک له مه‌واده کانزاییه‌کان له‌و شوێنه‌دا گه‌ڕاندووه‌ته‌وه.\nجۆراوجۆر ته‌ندرووستی ئه‌ندونیزیا\n17 حاڵه‌تی توشبوون به کرۆنا له عێراق تۆمار کراوه\nژماره‌ی قوربانیانی کرۆنا له چین گه‌یشته 1600 که‌س\nسرکه‌ی سێو 5 سوودی گرنگی بۆ ته‌ندرووستی هه‌یه


بە تۆمەتی دەست درێژی کردنە سەر منداڵانی ئاوارەی سووریا ١٠٨ ساڵ زیندانی بە سەر تورکێک سەپێنرا - Yalla\nبە تۆمەتی دەست درێژی کردنە سەر منداڵانی ئاوارەی سووریا ١٠٨ ساڵ زیندانی بە سەر تورکێک سەپێنرا\nAn Iraqi child who fled with his family the northern province of Nineveh following the advance of jihadists of the Islamic State (IS) group, fills a bottle with water in a refugee camp in al-Hawl located some 14 kilometers from the Iraqi border in Syrias northeastern Hassakeh province, on May 31, 2016. The camp houses some 5000 refugees according to its chief Ciwan Sidou. / AFP PHOTO / DELIL SOULEIMAN\nله حوزەیران 4, 2016\nرۆژی شەممە کەناڵەکانی ڕاگەیاندنی تورکیا رایانگەیاند کە دادگایەکی تورکی زیندانی ١٠٨ ساڵیان سەپاند بەسەر پیاوێک کە لەکەمپێکی ئاوارەکانی سوریا کاری دەکرد، بەتۆمەتی دەست درێژی کردنی سێکسی بۆ سەر ٨ منداڵی ئاوارەی سوریا.\nناوبراو بەرپرسی یەکێک لە ئاودەسەکانی کەمپی نەسیب بووە کە نزیکە لە سنووری سوریاوە، بەگوێرەی ئاژانسی هەواڵەکانی دۆغانی تورکی ئەم پیاوە تۆمەتبارە بەدەست درێژی کردنی سێکسی بۆ سەر ٨ منداڵ دوای بەخشینی (١،٥بۆ ٥) لیرەی تورکی کە دەکاتە ( ٠،٥تا ١،٧) دۆلاری بە هەر یەکێکیان.\nگومانی ئەوە دەکرێت کە ئەم پیاوە دەست درێژی کردبێتە سەر ٣٠ منداڵی تر بەڵام خانەوادەکانیانیان نەیانوێرابێ یاخود نەیانوویستبێ کە داواکاری لە دژی تۆماربکەن.\nهەروەها ئەو ئاژانسەی کەکاری بەرێوەبردنی کەمپەکەی لە ئەستۆ دایە راشی گەیاند کەرێوشوێنی پيویستی گرتۆتە بەر تا خاڵەتی لەم چەشنە دوو بارە نەبێتەوە.\nshort URL: https://yallairaq.com/ku/NfDtx\nئاوارەی سووریاتۆمەتدەست درێژیزیندانسوریامنداڵ\nهێزەکانی عێراق گەیشتنە ناحیەی سەقڵاویەی باکووری رۆژئاوای فەللوجە


هلبژارتن و هەلوەست و هەڤپەیمانیێن کوردان – Sibehî سبەھی\nهلبژارتن و هەلوەست و هەڤپەیمانیێن کوردان\nBergeh Kurdistan On 10/02/2022 / سیاسی\nگۆتوبێژێن ل سەر مژارا هلبژارتنا ل ترکیێ و باکورێ کوردستانێ باندۆرا خوه ل سەر هه‌لوه‌ستا ئالیێن سیاسی دکه. ل ترکیێ ڕۆژانه هه‌لوه‌ستا ئالیێن سیاسی د کەنالێن ته‌له‌ڤزیۆنان دا دهێتە مناقه‌شه‌کرن و هه‌ر ئالیه‌ک ژ بۆ خوە پرۆپاگەندا دکە و لێدخەبتە کو ئەندامێن خوە ل پەرلەمەنتۆیێ زێدە بکە و جهێ پێ خوە مۆکم بکە.\nژ ئالیێ پارتیێن کوردان ڤه ڕه‌وش جودایه، هه‌تا مرۆڤ دکاره بێژه کو زه‌لالبوونا د هه‌لوه‌ستێن پارتیێن ترکان دا هه‌یی د ناڤا پارتیێن کوران دا ئەو زەلابوونا هەلوەستان نینە. هنده‌ک ئالیێن کوردا بێ بریارن و د هه‌لوه‌ستا وان دا ئیستقرار نینە. ئانکو ئەڤرۆ هەلوەستەکی نیشان ددن و مرۆڤ نزانه کا سبه‌هی یان ژی د پاشه‌رۆژێ دا هه‌لوه‌ستا وان دێ چبه.\nل باکورێ کوردستانێ هەدەپە ل گۆر خوه “تفاقا کوردستانی“ چێکریه. د ڤێ تفاقێ دا پرانی ئەو پارتی و ئالیێن گرێدایی سیاسەتا پەکەکی نە هەنە. پارتی و ته‌ڤگه‌رێن د ناڤا ڤێ پلاتفۆرمێ دا جهدگرن ئه‌ڤن: ته‌ڤگه‌را ئیسلامی (ئازادی)، پارتیا ده‌مۆکراتا هه‌رێما (دبپ)، کۆمه‌له‌یا شۆره‌شگه‌ر و ده‌مۆکراتیک (ددکد)، پارتیا ده‌مۆکراتیک ئا گه‌لان (هەدەپە)، پارتیا ئینسان و ئازادییێ (پا)، پارتیا کۆمنستا کوردستانێ (ککپ)، پلاتفۆرما ده‌مۆکراتا کوردستانێ (پەدەکە) و پارتیا ده‌مۆکراتا کوردستانا ترکیێ (پەدەکە-ت)\nلێ ژ ئالیه‌ک دن ڤه، ئه‌ڤه ده‌مه‌که پێنج پارتی و ته‌ڤگه‌رێن کورد ب هه‌ڤرا د هنده‌ک مه‌سه‌له‌یان دا هه‌لوه‌ستێن هه‌ڤبه‌ش نیشان ددن و ب هه‌ڤرا داخوویانیان به‌لاڤ دکن. (پارتیا سۆسیالیست ئا کوردستانێ (پەسەکە)، ته‌ڤگه‌را ده‌مۆکراتیک ئا کوردستانێ (تدک-ته‌ڤگه‌ر)، پارتییا ئازادییا کوردستانێ (پاک)، پارتیا ده‌مۆکراتا کوردستانێ -باکور (پەدەکە-باکور) و پێلکورد.\nلێ هێشتا ڤان ئالیێن سیاسی د ناڤا خوه دا د ده‌ربارێ هلبژارتنان دا چو هه‌لوه‌ست ئاشکه‌ره نه‌کرنه. وەک تێ زانین کو، به‌رپرسێن هنده‌ک ژ ڤان پارتیان ل زیندانا ئه‌درنه سه‌ردانا سه‌لا‌حەدین ده‌مرتاش کرنه و ئه‌ڤ هه‌لوه‌ست هه‌ر چقاس د ناڤا پارتیا وان دا (پەدەکە-باکور) ببه سه‌ده‌مێ ناکۆکیان و نه ڕازیبوونان ژی، لێ وه‌ک کو نێزکبوونه‌ک ژ هەدەپێ ڕا هاته نرخاندن.\nپرسیارا گرنگ ئه‌ڤە: ئەگەر ده‌ما هلبژارتنان هات دیار کرن و ئەو پلاتفۆرما هەدەپێ چێکری و سەرۆکاتیا وێدکە ژ بۆنا چێکرنا هەڤپەیمانیەک هەڤبەش یان ژی بەرفرەهکرنا “پلاتفۆرما کوردستانی“ پێشنیار و داخوازێ ژ ڤان پارتیان بکە، هینگێ دێ هه‌لوه‌ستا وان پارتیان چبه؟ گه‌لۆ دێ ئەو پارتی ل گه‌ل هەدەپێ بجڤن و پره‌نسیبێن خوه بدن پێش و هه‌ول بدن هەدەپێ و “پلاتفۆرما کوردستانی“ به‌ر ب خه‌ته‌ک نه‌ته‌وی ڤه بینن، یان ژی دێ بازارا پەرله‌مه‌نته‌را ل گه‌ل هەدەپێ بکن؟ لێ وەکە دیار دێ هنده‌ک ئالی د ڤێ ده‌ربارێ دا بازارا پەرله‌مه‌نته‌ران ل گه‌ل هەدەپێ بکن .\nژ ئالیه‌ک دن ڤه ژ ده‌رڤەیی ڤان پێنج پارتیێن کو ب هه‌ڤره د هنده‌ک پرسان دا ته‌ڤدگه‌رن، ۳ ئالیێن دن هه‌نه. هاک – پار، پارتیا ده‌مۆکراتا کورد (پدک) و هوداپار. گه‌لۆ دێ هه‌لوه‌ستا ڤان د هلبژارتنان دا چبه؟ پرسه‌ک دن: گه‌لۆ دێ هەدەپە پێشنیارا کو ئه‌ڤ پارتی ژی ته‌ڤلی پالاتفۆرما هەدەپێ ببن ژ وان ڕا ببه یان نا؟ تشتا کو تێ زانین هەدەپە پێشنیاره‌ک ب ڤی ئاوایی ژ هوداپارێ ڕا نابه. لێ ممکنه ژ هاک – پار و پدکێ ڕا ببه. هه‌تا نها هه‌لوه‌ستا هاک-پارێ د ده‌ربارێ هەدەپێ دا زه‌لاله و ئه‌و ل گۆرا داخوویانیێن خوه چو بازاری ب هەدەپێ ڕا ناکە. ژ ئالیه‌ک دن ڤه هه‌تا پێشنیاره‌کێ ژ پدکێ را نه‌بن هه‌لوه‌ستا واب ناهێتە زانین. لێ هەدەپە ب چو ئاوایی پێشنیارا ژ هوداپارێ ڕا نابه.\nهنده‌ک پارتیێن دن یێن کوردان ل هەمبه‌ر هوداپارێ خوه‌دی هه‌لوه‌ستن. هوداپار پارتیه‌که کو ل کوردستانێ خوه‌دی هێزه‌ک به‌ربچاڤه. ئه‌و ژی د ده‌ربارێ پرسا کورد دا خوه‌دی هه‌لوه‌ستن و دیتنێن خوه ب زه‌لالی ددن دیار کرن. ئانکو هوداپار ژ که‌ماسی ب کاسی هەدەپێ پرسا کورد دپارێزه. ئه‌گه‌ر موحاسه‌با هنده‌ک بوویه‌رێن که‌ڤن ل گه‌ل هوداپارێ بهێتە کرن، دڤێ ژ به‌ری هه‌مییێ ئه‌و موحاسه‌به ل گه‌ل پەکەکێ/هەدەپێ ژی بێ کرن. لێ تو د ده‌ربارێ سیاسه‌تا پەکەکێ/هەدەپێ دا بێ ده‌نگ بمینی و هوداپارێ ژ بۆ هنده‌ک تشتان تاوانبار بکی د سیاسه‌تێ دا ئه‌ڤ نه دورستیه.\nهوداپار پارتیه‌ک “ئیسلامی کورده“ هەدەپە هه‌ر چقاس خوه وه‌ک پارتیه‌ک ترکیێ ب ناڤدکه ژی لێ هندەک ژ ده‌رودۆرا وێ ب ئسرار هەدەپێ وه‌ک پارتیه‌ک چه‌پێ کورد ددن ناساندن. هەدەپە ل گه‌ل چه‌پێن مارژینالێن ترک کۆئالسیۆنه‌ک ئاڤا کریه و هوداپار ژی پتر ل گه‌ل ته‌ڤگه‌رێن ئیسلامی دده و دستینه. ئه‌ڤ یه‌ک گه‌له‌ک ئاسایی یه. لێ به‌لێ یا نه دیار ئه‌وه کو، پارتیێن خوه ب کوردستانی ناڤ دکن به‌رێ وان ل کوویه؟\nهه‌ر پارتیه‌ک خوه‌دی ئیدیۆلۆژیا خوه یه. بێ گومان هوداپار ژی خوه‌دیێ ئیدیۆلۆژیه‌کێ یه و هه‌ر ده‌می مرۆڤ دکاره ڕه‌خنه بکه. لێ ئه‌ڤ یه‌ک نه ئاسته‌نگه کو ل گه‌ل هوداپارێ هه‌ڤکاری نه‌یێن کرن. یانی هه‌ر پلاتفۆرمه‌ک کوردستانی بێ ئاڤاکرن، گه‌ره‌ک پێشنیار ژ هوداپارێ ڕا ژی هەرە و ئه‌و ژی هه‌لوه‌ستا خوه بدن دیار کەن.\nدێ ده‌ما هلبژارتنان دا گه‌له‌ک تشت و تایبه‌تی هه‌لوه‌ستا هه‌موو ئالیان زه‌لال دبه. لێ وەکە دبێژن کو، “شه‌ڤا تاری ژ ئێڤاری دیارە“


به‌م خۆراكانه مه‌زاج و ده‌روونت خۆش بكه\n:: AM:07:02:11/09/2019 \nمێشكی مرۆڤ %60 له چه‌ورى پێكدێت، ئۆمێگا 3 ڤیتامین B و پرۆتینی زۆر له خۆراكه‌كان ده‌بێته هۆی نه‌هێشتنی فشار له‌سه‌ر مێشك و سه‌ره‌نجام مه‌زاجی مرۆڤ خۆش ده‌كات و دڵخۆشی به‌دواوه دێت.\nئه‌مانه هه‌ندێكن له‌و خۆراكانه‌ن كه مه‌زاج باشتر ده‌كه‌ن و كار له مێشك ده‌كه‌ن و رێ له خه‌مۆكى ده‌گرن:\nیه‌كه‌م: ماسى سه‌له‌موون، یه‌كێك له‌و خۆراكانه‌ى كه ده‌وڵه‌مه‌نده به ئۆمێگا 3 ماسى سه‌له‌مونه كه مێشك پێویستى به‌م خۆراكه‌یه، بۆ ئه‌وه‌ى به ته‌ندروستى بمێنێته‌وه، زۆركات به چه‌ورى ماسى ناوده‌برێت. برێكى باش ئۆمێگا 3 له جۆره‌كانى تری ماسى هه‌یه وه‌كو سه‌ردین و توونه. پێویسته هه‌فته‌ى دووجار ئه‌م ماسیانه بخورێت، بۆئه‌وه‌ى بڕى پێویستى ئۆمێگا 3 به مێشك بگات و مه‌زاج باشتر بكات.\nدووه‌م: باوى، ئه‌گه‌ر كه‌سێكى رووه‌كى بیت باشتره بۆ ده‌ستكه‌وتنى ئۆمێگا3 باوى بخۆیت. ده‌توانرێت رۆژانه بڕێكى كه‌م باوى بخۆیت، به‌مشێوه‌یه خه‌مۆكى كه‌م ده‌كاته‌وه، زۆر جۆرى تری چه‌ره‌زات هه‌یه به‌هه‌مانشێوه باشه بۆ مێشك وه‌كو گازۆ و گوێز و تۆوى كه‌تان كه سه‌رچاوه‌یه‌كى باشى ئۆمێگا 3ن.\nسێیه‌م: هێلكه، سپێنه و زه‌ردێنه‌ى هێلكه وه‌كو یه‌ك باشن بۆ به‌هێزكردنى مێشك و باشتركردنى مه‌زاج. بڕێكى باش پرۆتین به له‌ش ده‌ده‌ن و یارمه‌تى به‌رهه‌مهێنانى هۆرمۆنى دڵخۆشى ده‌ده‌ن. هه‌روه‌ها بڕێكى باش ڤیتامین B و ئۆمێگا3ی تێدایه به‌تایبه‌تى له زه‌ردێنه‌كه‌یدا كه مه‌زاج باشتر ده‌كات. ده‌توانرێت به كوڵاوى یان به برژاوى سوودى لێ وه‌ربگیرێت.\nچواره‌م: خۆراكه ترشێنراوه‌كان، شاره‌زایانى ته‌ندروستى ده‌ڵێن به‌كارهێنانى خۆراكه ترشێنراوه‌كان وه‌كو كه‌له‌رمى ترش و ماست باشه بۆ میزاج، چونكه به‌هۆى ترشاندنیانه‌وه بڕێكى زۆر به‌كتریاى سوودبه‌خشىان تێدایه و به نێو جه‌سته بڵاو ده‌بنه‌وه.


خوێندکارێکی کورد لە ژێر ئەشکەنجەدا گیانی لە دەست دا\nئاژانسی کوردپا: خوێندکارێکی خەڵکی شاری کرماشان لە یەکێک لە زیندانەکانی کەرەج لە ژێر ئازار و ئەشکەنجەدا گیانی لە دەست دا.\nکۆمیسیونی تەشکیلاتی "حدک" لە بەیاننامەیەکدا، ڕایگەیاند: کە "پووریا ناسریخا"، خوێندکاری ڕشتەی عومران و ئەندامی ئەو حیزبە لە ژێر ئەشكەنجە لە یەکێک لە زیندانەکانی شاری "کەرەج"دا گیانی لە دەست داوە.\nلەو بەیاننامەیەدا هاتووە: شەهید "پووریا ناسریخا"، خوێندکاری ڕشتەی عومران، ڕۆژی ٢٥ی خەزەڵوەر بە تاوانی بەشداری لە خۆپێشاندانەکانی ئەم شارە دژ بە سیاسەتەکانی ڕێژیم، لە لایەن هێزەکانی ئیدارەی ئیتلاعات لە شاری "کەرەج"دا دەسبەسەر کرا. شەهید پووریا بێ ئەوەی کەسوکار و بنەماڵەکەی لە دەسبەسەرکردنی ئاگادار بکرێنەوە و بە بێ ئەوەی دادگایی بکرێ و دەرفەتی داکۆکیکردن لە خۆی پێ بدرێ، لە ژێر ئەشکەنجەدا لە یەکێک لە گرتووخانەکانی شاری کەرەج گیانی لێ ئەستێندرا. "\nلە بەشێکی دیکەی ئەو بەیاننامەیەدا هاتووە: "لەو ماوەیەدا هەرچی بنەماڵەکەی پێوشوێنی دەگرن و بەدواداچوون بۆ چارەنووسی پووریا دەکەن، هیچکام لە دامودەزگا سەرکوتکەرەکانی ڕێژیم لە گرتن و کوشتنی پووریا ئاگاداریان ناکەنەوە و نکۆڵی لە گرتنی دەکەن. کەچی دوای دامرکانەوەی خۆپێشاندانەکان و تێپەڕینی زیاتر لە بیست ڕۆژ بەسەر شەهیدکردنی پووریادا، جەستەی بێ‌گیانی ڕادەستی بنەماڵەکەی لە کرماشان دەکرێتەوە و هەڕەشە لە بنەماڵە و کەسوکاری دەکرێ کە بە هیچ شێوەیەک مافی دانانی پرسە و بەڕێوەبردنی ڕێوڕەسمی بەخاکسپاردنیان نییە."\n"پووریا ناسریخا"، کوڕی "عەلیموراد"، لەدایکبووی ساڵی ١٣٧١ی هەتاوی لە شاری کرماشان و خوێندکاری ڕشتەی عومران بوو.


دکتۆرە ڤیان: نێچیرڤان بارزانی پرسی ژنی کردە پرسی کۆمەڵگە\nYou are at:Home»تەوەری نوچەنێت»دیمانه‌ی ته‌وه‌ر»دکتۆرە ڤیان: نێچیرڤان بارزانی پرسی ژنی کردە پرسی کۆمەڵگە\nدکتۆر ڤیان سلێمان، سکرتێری گشتی یەکێتی ئافرەتانی کوردستان، لە دیمانەیەکی تایبەت بە نوچەنێت، باس لە پێشکەوتنی رەوشی ئافرەتان لە هەرێمی کوردستان دەکات و دەڵێت، حزبەکەی من پشتگیری تەواویان بۆ کارەکانمان هەیە.\nنوچەنێت: جارێکی تر بوویتەوە سکرتێری گشتی یەکێتی ئافرەتانی کوردستان، ئایا بەهۆی باشی ئەدای تۆوە بوو بۆ رێکخراوەکە؟\nدکتۆر ڤیان: من باوەڕی تەواوم بە مافەکانی مرۆڤ لەناویاندا ئافرەت هەیە، بە دڵ و بەگیان کار بۆ بەرەوپێشچوونی رەوشی کۆمەڵایەتی دەکەم. خۆشحاڵم لە حزبێکی وەکو پارتی دیموکراتی کوردستانم، کە پشتگیری تەواویان بۆ کاری ئێمەو دۆزی ئافرەت هەیە. سەرکردایەتی پارتی بۆ کارکردن لەسەر دۆزی ئافرەت پشتگیریمان دەکەن.\nنوچەنێت: باسی پشتگیری سەرکردەی حزبەکەت دەکەی. پێتوایە ئەوە پرەنسیپی حزبە یان خۆشیان باوەڕیان بە دۆزی ئافرەت هەیە؟\nدکتۆرڤیان: سەبارەت بە بابەتی یەکسانی و مافی ئافرەت لە کوردستان، کە لە مێنتاڵێتی سەرکردە سیاسییەکانی کوردستان هەیە. بە تایبەت لە پارتی دیموکراتی کوردستان وجودی هەیە، لەم روانگەیەوە کە پارتی لەدەسەڵاتە خودی کاک نێچیرڤان بارزانی، بڕوای تەواوی بە مافەکانی ئافرەت هەیە.\nتەنانەت لە رەفتارە کەسییەکانی دیارە. وەکو دەرکەوتنی هاوسەرەکەی لەگەڵی قسەو رەفتاری خودی خۆی کەسێکی کراوەیە. ئەو وەکو کەسی یەکەمی حکومەت هەنگاوی زۆر گەورەی ناوە. من هەمیشە دەڵێم ئەم سەردەمە بۆ ئافرەتانی کوردستان سەردەمی زێڕینە، کە کەسێکی وەکو نێچیرڤان بارزانی بەباوەڕەوە کار بۆ پرسی ئافرەتان دەکات. بۆیە دەبێ ئێمەی ئافرەتان زۆرترین هەوڵ بدەین کە دەستکەوتەکانی ئافرەتان لە کوردستان زیاد بکەین. بیرمان نەچێ لەناو پارتی، دووکەسمان هەیە کە دەسەڵاتیان بەدەستەوەیە کە بڕوای تەواویان بە مافەکانی ئافرەت هەیەو داکۆکیکاری سەرسەختی مافەکانی ئافرەتن. پشتگیری ئافرەتان و هاتنیانن بۆ ناو کۆمەڵگە. ئەویش جەنابی سەرۆک بارزانی و کاک نێچیرڤان بارزانین.\nنوچەنێت: بەچی بەڵگەیەک؟\nدکتۆرە ڤیان: بەڵگە زۆرە. بۆ نموونە بڕۆ ئەرشیفی وتار و خیتابیان،\nکەم خیتاب هەیە کە پەیوەندی بە رەوشی کوردستانەوە هەبێت و سەرۆک بارزانی، باسی ئافرەتی نەکردبێ. هیچ هەڵوێستێک نییە ئەو ئاماژەی بە رۆڵی ئافرەت نەدابێ. ئەو لە جاوپێکەوتندا دەڵێت، نمونەی باڵای من نیشتیمان پەروەری دایکی شەهیدێکە کە ئامادەیە لە پێناو نیشتیمانەکەی رۆڵەی خۆی فیدا بکات. کاتێک خەڵاتی ئاشتی وەرگرت. پێش هەمووکەس گوتی، ئەوە خەڵاتی ئافرەتانی کوردستانە و من پێشکەشی بە قارەمانێتی دایکی شەهیدانی دەکەم. هەروەها گرنگی بەردەوامی بۆ یەکێتی ئافرەتان هەیەو دەڵێت، من هاوکار و پشتیوانتانم.\nئەوە لە کەسایەتی نێچیرڤان بارزانی، کە لەهەمان رێباز و بنەماڵەیە رەنگی داوەتەوە، کاک نێچیرڤان بە کردەیی هەنگاوی بۆ یەکسانی نێوان ژن وپیاو ناوە. هەر لەدەستپێکی وەرگرتنی دەسەڵات وکابینە لەدوای کابینەی حکومەت پشگیری و کارەکانی بۆ ژنان زیاتر و بەرچاوترن.\nیەک لەکارە هەرە گرنگەکانی ئەوەیە گرنگی بە بواری پەروەردە دەدات. ئەو تەرکیزی بەردەوامی لەسەر پەروەردە هەیە، ئێمە و وەزارەتی پەروەردە هاندەدات کە کار بۆ پەروەردەی یەکسان و دروست بکەین.\nبۆ نموونە لە لادێکان بەر لەهەرشتێ قوتابخانەی کردەوە، هەتا هەندێ لادێ هەبوو چەند ماڵێک بوو، بەڵام دەیزانی کە لەو ماڵانە بەپێی نەریتی کۆمەڵایەتی تەنیا کچان لە خوێندن بێبەش دەبن، بۆیە لە رێگەی زیادکردنی قوتابخانە لە هەموو گوندێک وایکرد کە کچان لە هەمووشوێنێ بڕۆنە بەرخوێندن. کە هەموومان دەزانین ئەوە دەرگایەکە بۆ دروستبوونی هوشیاری و هاتنە دەرەوەی کچان لە ماڵ. جگە لەوە ئەو پرۆسانەی کە لە رێگەی وەزارەتی پەروەردەوە ئەنجام دران، وەکو سستمی خوێندنی خێرا. هەروەها بڕیارێک بە ئاگاداری بەرێزیان دەرکرا کە کە رێگە بۆ ئەو کەسانە خۆشبکرێت بگەڕێنەوە بەر خوێندن کە بەهەر هۆیەک لە خوێندن دابڕاون.\nنوچەنێت: تا ئێستا رێنماییەکی تایبەتی هەبووە بۆ ئێوە، کە کار لەسەر پەروەردە بکەن؟\nدکتۆرە ڤیان: بەڵێ، هەمیشە پێمان دەڵێت، لە رێگەی جۆراوجۆرەوە کار لەسەر رەوشی ژنان بکەن. بەردەوام کە ئێمەی بینیوە داوای لێکردووین کە کار لەسەر رەوشی کۆمەڵایەتی ئافرەتان بکەین. لە کۆبوونەوەی ئەمجارە سەرۆک بارزانی پێیگوتم، بوێربن و داوای مافی خۆتان بکەن.\nکاک نێچێرڤان پێی گوتین، من کاری حزبایەتیم لە ئێوە ناوێت. ئەوەی کە لەئێوەم دەوێت کارکردنە لەسەر رەوشی ئافرەت. دەمەوێ رەوشی کۆمەڵایەتی ئافرەتان بگۆڕێت. شۆڕشێکی کۆمەڵایەتی بەرپابکەن.\nدەمەوێ ئەوە باس بکەم، کە نێچیرڤان بارزانی، هەر لەو کاتەوە دەسەڵاتی گرتە دەست لە کابینە یەک لەدوای یەکەکانی حکومەت، گۆڕانکاری لە رەوشی ژناندا دروست کرد، هەم لەبواری سیاسی، ئابوری و کۆمەڵایەتی.\nبەر لەدەسەڵاتی ئەو لە کوردستان ئافرەت لە سلکی پۆلیسدا بوونی نەبوو، ئەو وایکرد کە ژنان بڕؤنە ئەکادیمیای پۆلیس، سەرەتا چەند ژنێک بوون، دوای ئەوە کە دەرچوون یەکی دەمانچەیەک و پارچە زەوییەکی پێدان، دواتر هەموویانی لە پۆستی باش دانا، تا ژنان هانبدات بڕؤنە ئەو بوارە. دواتر کردنەوەی بەڕێوەبەرایەتییەکانی بەرەنگاربوونەوەی توندوتیژی دژبەئافرەتان. کە هەموومان دەبینی رۆڵیان چۆنە لەکارکردن لەسەر پرسی توندوتیژی و بەردەوامن. لە کابینەی پێنجەم کاک نێچیرڤان بیری لە پاڵپشتی یاسایی کردەوە بۆ کێشە کۆمەڵایەتییەکان، ئەوەبوو هات لە رێگەی هێنانی زانایانی ئاینی وەکو مستەفا زەڵمی بە مەبەستی وەڵامدانەوەی ئەو پیاوە ئاینیانەی کە بە هەمواری یاساکە رازی نەبوون. ئەوەبوو یاسایەکە بەجۆرێک هەموار کراوە، جگە لە سنوردارکردنی فرەژنی، کاری لەسەر شایەتیدانی ژن و مافی سەرپەرشتی خێزان و زۆر کاری تری گرنگی دا بە ژنان، کە لەهیچ یەکێک لە وڵاتانی دەوروبەر تا ئێستا یاسایەکی وا پێشکەوتوو و لە بەرژەوەندی ژنان بوونی نییە. ئەگەر ئەو نەبوایە هەرگیز ئەو یاسایە هەموار نەدەکرایەوە.\nلە رووی پەروەردە، بەبڕیاری ئەو بڕیارێک دەرکرا کە هەرکەسێک بەهەر هۆیەک لە خوێندن دابڕاوە مافی گەڕانەوە بۆ خوێندنی هەیە، ئەوەتا دەبینین لە زانکۆکان ژمارەی کچ و کوڕ وەکو یەکە. بێگومان هەموو ئەوانە کاریگەری لەسەر دۆزینەوەو رەخساندنی هەلی کار بۆ ئافرەتان هەیە. هەروەها لە رووی کۆمەڵایەتیشەوە ژنان لە ماڵ دێنە دەرەوەو پێگەیان لە ناو خێزان و کۆمەڵگە دەبێت.\nباوەڕبوونی کاک نێچیرڤان بە یەکسانی ژن و پیاو، وایکردووە کە هەمیشە بیەوێ لەم بوارەدا کارو پێشکەوتنی بەرچاو هەبێت، بەڵام دەشزانێ کە کارکردن لەسەر نەریتەکان ئاسان نییە. رەنگە زۆر زوو ئەنجامەکەی بەشێوەی بەرچاو دەرنەکەوێ.\nیەکێک لە خیتابەکانی کاک نێچیرڤان لە ٢٥ نۆڤەمبەر کە زۆر جێی دڵخۆشیی ئافرەتان بوو ئەوەبوو، کە گوتی: دڵنیاتان دەکەینەوە کە حکومەتی هەرێمی کوردستان کاردەکات لە پێناو گەرەنتی بەدەستهێنانی یەکسانی و ئازادی ئافرەتی کورد، لەبەر ئەوەی بڕوای تەواومان بە مافەکانی ئافرەت هەیە. ئێمە دەستمان پێکردووەو بەردەوامین لە پشتیوانیکردن و پاراستنی مافی مرۆڤ، بە گشتی و مافی ئافرەت بە تایبەتی.\nنوچەنێت: کەواتە بۆچی ژنان گلەیی لە رەوشەکە دەکەن، لە کاتێکدا سەرۆکی حکومەت ئەو هەموو کارەی ئەنجام دابێت؟\nدکتۆرە ڤیان: ئەوەی هەیە لە ئاستی ویست و تموحی سەرۆکی حکومەت نییە، هەروەها لە ئاستی ویستی ئێمەش نییە، بەڵام لەگەڵ ئەو واقیعە کۆمەڵایەتییەی کە لە ناوجەکەدا هەیە. رەوشی ژنان بەبەراورد بە وڵاتانی دەوروبەر لە پباشترین و پێشکەوتووترین ئاستیدایە. ئەوەتا خۆمان رەوشی ژنان لە باشوری عیراق دەبینین کە کەس کارکردنی لەو باتە بۆ گرنگ نییە. هەروەها لە سوریا، تورکیا و ئێرانیش بەهەمان شێوە. بیگومان هەوڵی باشتربوون دەدرێت هەتا من پێموایە پێسیتمان بەهەموارکردن و دەرکردنی یاسای تری مەدەنی هەیە، بەڵام کارکردن لەسەر رەوشی کۆمەڵایەتی هەنگاو بەهەنگاو دەبێت.\nلە سیما دیارەکانی کاری حکومەت لەم قۆناغە، ئاوەدانی، خاوەندارێتی کۆمەڵێ دامودەزگای نەتەوەیی و نیشتیمانی و حکومەتداریی، ئامادەیی ئافرەتان و بەشداری فراوان و رۆڵی چالاکانەیان لە پەرەپێدانی ئابوری، کۆمەڵایەتی و سیاسیدا. دەزگای یەکسانی و هەڵمەتی ساڵانەی حکومەت لە بەرەنگاربوونەوەی توندوتیژی دژ بە ئافرەتان و مامەڵەکردنیان وەک پرسی کۆمەڵگە و پێشخستن و بەدامەزراوەییکردنی رێگرتن لە توندووتیژی و دانانی میکانیزم بۆ پاراستنیان. هەروەها دووبارە بونیادنانەوەی کەسایەتی ئافرەتانی بەندکراو و نەوجەوانان، لە بەڕێوەبەرایەتییەکانی چاکسازی کۆمەڵایەتیدا. دامەزراندنی دەستەی باڵای تایبەت بە مافی مرۆڤ و کردنەوەی سەنتەری کوردستان بۆ جێندەرناسی، پەسەندکردنی پلانی کاری نیشتیمانی لەبارەی بڕیاری ١٣٢٥ و پێکهێنانی هێزەکانی پێشمەرگەی ئافرەتان و جێکردنەوەی ئافرەتان لە ناو هێزەکانی پۆلیس و ئاسایش، کە لەسیاسەتی سەرۆک وەزیران نێچیرڤان بارزانیدا هەیە کە لەهەمان کاتدا جێگری سەرۆکی پارتی دیموکراتی کوردستانیشە.


دەربارەی بەرهەمە شێوەكاریەكانی حاجی خانم\nمن لێرە تەنیا نیوەی نوێنەرانی خەڵكی میسر دەبینم، ئەكرێ پێم بڵێن نیوەكەی ترتان لە كوێن؟\nكوڕان و كچانی میسر لە كوێن؟ دایكان و خوشكان، هاوسەرەكان و كچەكانتان لە كوێن؟\nبهیكاجی كامای هیندستانی لە كۆبوونەوەی كۆنگرەی نەتەوەیی میسر لە بروكسێل1901\nلەهەموو چاخە مێژووییەكاندا تاكەكان بۆ دۆزینەوەی خۆیان و ماناداركردنی ژیانیان و گەیشتن بە شۆناسێكی تایبەت، ڕێگەگەلی جیاوازیان تاقی كردووەتەوە. هونەری شێوەكاری یەكێك لەو ڕێگانە بووە كە مڕۆڤ لەسەرەتای پێكهاتن و درووستبوونییەوە لە ژیانی ناو ئەشكەوتەكانەوە بگەرە و ئێستاشی لەگەڵدا بێت كەڵكی لێوەرگرتووە و كردووەیەتی بە زمانحاڵی خۆی و لەڕێگەیەوە هەست و سۆزی خۆی پێ دەربڕیوە و خۆشی و ئازار و كولتووری ئەوە سەردەم و نەتەوەی تیایدا ژیاوە لە چاخێكەوە بۆ چاخێكی دیكە و لە جیلێكەوە بۆ جیلێكی دیكە، پێگواستووەتەوە. هونەر لە كاتی پێكهاتنییەوە تا ئێستا گۆڕانكاری زۆری بەسەردا هاتووە و لە شێواز و ستایلی جیاوازدا خۆی نواندۆتەوە و لە هەموو كات و ساتەكاندا لە پەیوەندیەكی بەردەوام و بەرامبەردا بووە لەگەڵ ئەو ژینگە و جوگرافیا و كانتێكسە كۆمەڵایەتی و سیاسی و مێژوویەی كە بەرهەمەكان تیایاندا سەرهەڵدەدەن. هونەرمەندان بەپێی سەردەم و شوێنی تایبەت بە ژیانیان لەڕێگەی ئەم شێوازە هونەریانەوە هەست و سۆز و تەنانەت گیروگرفتەكانی كۆمەڵگایان گواستوەتەوە بۆ ئێمە و خەڵكانی شوێنەكانی دیكەی جیهان. لەنێوان هەموو نەتەوەكانی جیهاندا هونەر بەتایبەت موسیقی و شێوەكاری، وەك زمانێكی جیهانی و یەكگرتوو وان بەچەشنێك كە هەركات بتەوێت كولتووری شوێنێك، وڵات یان قارەیەك بناسن ڕێگەكان هەموو بۆ لای هونەر ئاراستە و ڕێنماییمان دەكەن و لەڕێگەی هونەرەكەیەوە دەتوانین كولتووری ئەو شوێنە بناسین و بە مێژوویی هەر وڵاتێكدا ڕۆبچین، ئەوا هونەر دەبێتە زمانی خامۆش بووەكانی مێژوو.\nهەر هونەرمەندێك شێواز و زمانی هونەری تایبەت بەخۆی هەیە, هەندێ جار لە شێوازە باوەكانی وەك ڕیالیزم، ڕۆمانتیزم، ئێكسپێرسیۆنیزم، كانسپچواڵیزم و... كەڵك وەردەگرێت هەندێ جاریش بەپێچەوانەوە، خۆی شێوازی نوێ دەخولقێنێت و هەستەكانی پێدەردەبڕێت. یەكێك لەو شێوازانەی كە بەرباسی منە زاراوەیەكە بە ناوی فۆڵك ئارت(folk art) یان هونەری نەتەوەیی. ئەم زاراوە وەسفی كۆمەڵێك چەشت و جوانكاری دەكات كە بەشێوەی سوننەتی لەڕێگەی وەستاكارانی ئاسایی و بەبێ فێركاری و قوتابخانەوە بۆ ڕێوڕەسمی جیاوازی وەك زەماوەن و سەرەخۆشی، درووستدەكرێن. بەرهەمەكانی دارتاشین، هەڵكەندنی سەر دار، گوڵدۆزی، تۆڕدوری، حەسیرچنین و گۆزەگەری دەچنە خانەی فۆڵك ئارتەوە. هونەری نەتەوەیی كەمتر لە شێواز و سەلیقەكانی دیكە بەهرە وەردەگرێت و شێوازی درووستكردنی بەرهەمەكانی بەشێوەی سوننەتی لە جیلێكەوە بۆ جیلێكی دیكە دەگوازرێنەوە.\nئەوەی بووە هۆی ئەوەی لەسەر چەمكی فۆڵك ئارت بدوێم و سەرنجی پێبدەم، دەگەڕێتەوە بۆ دیدارێكم لەپێشانگای هونەرمەندێكی شێوەكار. بەپلەی یەكەم ئەو شتەی زۆرترین سەرنجی ڕاكێشام ئەم خاڵەیە كە بەڕێوەبەری ئەم پێشانگایە خاتوونێكی تەمەن 80 ساڵان بەڕێوەبەری بوو. بینی بەرهەمەكانی ئەم خاتوونە هونەرمەندە جگە لە وەبیرهێنانەوەی ئەم شێوازە هونەرییە_واتە فۆڵك ئارت_ كۆمەڵێك بەرهەمی هونەری دیكە، كە بەرهەمی ژنانی دەست ڕەنگینی ئەم كۆمەڵگایەن، هێنایە پێش چاوم و بۆی وێنا كردم كە هیچكات بایەخیان پێنەدراوە و بە هونەریش دانەندران و نەیاندەخستنە ناو ئەو پۆلێنبەندیەوە. ئەم پیشانگایە پرسیاری زۆری لا درووست كردم. چۆن دەبێت مرۆڤێك لەو تەمەنەدا پەنا ببات بۆ هونەر و هونەر بكات بە هاوڕێی ژیانی؟ چۆن بووە ژنێكی ئاسایی كە هیچ بەڵگەنامەیەێكی زانستی نییە، پیشانگای بۆ دەكرێتەوە و لەسەری قسە دەكرێت؟ ئەمە لەم وڵاتانەی ئێمەدا كارێكی دەگمەنە و هەزار و یەك پرسیاری دیكە.\nخانم محەمەد ئەمین، ناسراو بە حاجی خانم لە تەمەنی 65 ساڵەییەوە دەستی داوەتە كاری شێوەكاری، خاوەنی بەرهەمگەلێكی زۆرە و چەندین پێشانگای لە دەرەوە و ناوەی وڵات بەڕێوە بردووە. ئەم بەڕێزە خوێنەوار نین و لە بواری شێوەكاریشدا قوتابی هیچ مامۆستاییەك نەبووە و هیچ خولێكی فێربوونی تینەپەڕانددووە ئەو بەرهەمانەش كە خولقاندوویەتی بەرهەمی هەوڵ و تێكۆشان و ئەزموونی ژیانی تاكیی خۆیەتی. حاجی خانم، بەرهەمی كۆمەڵگایەكە كە پیاوان، ئایین و نەریتە دۆگم و چەقبەستووەكان تێدا سەروەر و باڵادەست بوون و هەن. ئەم هۆكارانە دەبنە هۆی نەخوێنەواری و پاشان بەزۆر بە مێرد دانی و قەبووڵكردنی ژیانێك كە بە زۆر بەسەریدا سەپاوە و پاشان بەخێوكردنی منداڵ و بەڕێوە بردنی ژیانی ئاسایی. دواتر، بە هۆی كەش و هەوای سەردەم و شەڕ و بشێوی ناچار دەبێت وڵات بە جێبهێڵێت و ڕەوانەی هەندەران دەبێت. وەك خۆیان لە وتووێژەكاندا باسیان كردووە، پاش ئەوەی منداڵەكانی دادەمەزرێن و هەركامیان دەكەونە دوای ژیانی خۆیان هەست بە تەنیایەكی زۆر دەكات بەڵام ئەو بەرانبەر ئەو نەریتە كۆن و سواوەی كە لای زۆربەی ژنان و پیاوانی بەتەمەنی خۆمان باوە ئەویش ناهۆمێد بوون لە ژیان و دەستەوەستان وەستانەوە، دەوەستێتەوە و هونەر دەكاتە ڕێگەی ڕزگاربوون و ڕۆحی پێدەسپێرێت، دەیكاتە مەكۆی خەمەكان و ئازار و ئەشكەنجەكانی ژیانی. بە فلچە و ڕەنگەكانی قەڵەم دەگێڕی بە زامەكانی مێژوودا و ڕابردوو و هەنووكە گرێدەدا بەیەكەوە و لە پێش چاومان ڕۆمانێكی نوێ دەخولقێنێتەوە. پاش كار كردن و زۆر بوونی بەرهەمەكانی دەكەوێتە بەرچاوی هونەر دۆستانی وڵاتی هۆڵانداوە و لەوێ پیشانگای بۆ دەكرێتەوە و لە ماوەیەكی كورتدا دەبێتە خۆشەویستی خەڵك و لەلایەن هونەر دۆستانەوە نازناوی خاتوونی ڕەنگەكانی پێدەبەخشرێت. پاش بایەخپێدانی لەلایەن شوێنە هۆنەریەكانی دەرەوەی وڵات و كردنەوەی چەندین پیشانگا لە شوێن و وڵاتە جیاوازەكانی ئەورووپا، لەلایەن هەرێمی كوردستانیشەوە پیشانگای لە هەولێر و سلێمانی بۆ دەكرێتەوە و لە تێلێڤیزیۆن و ڕۆژنامەكانەوە وتووێژی لەگەڵدا دەكرێت.\nبێگۆمان مرۆڤ لە هەر شوێن و جوگرافیا و كۆمەڵگایەكدا بژیت هیچكات ناتوانێت خۆی لە كولتوور و شێوەی پەروەردە بوونی لەو شوێنەدا كە لەوێ چاوی بە ژین هەڵێناوە ببوێرێت و ڕاستەوخۆ و ناڕاستەوخۆ كولتووری ئەو شوێنە لە سەری كاریگەری ئەبێت و تا گەورە بوونیشی لەگەڵیدا دەمێنێتەوە. حاجی خانمیش بەرهەم و پەروەردەكراوی كۆمەڵگایەكە كە ئایین، نەریت و یاسا كۆنەكان تیایدا سەروەر و باڵادەستن و بە چاوێكی كەم سەیری ڕەگەزی مێ دەكەن و هەموو مافێكیان لێ سەندراوەتەوە. لە كۆمەڵگایەكدا كە پیاوان هێزی سەرەكین و جگە لەمەش ئایین و یاسا كۆن و سواوەكان ئەو شەرعیەتەیان پێداون كە تا كوێ پیانخۆش بێت ئەسپی خۆیان تاو بدەن، ئەستەمە ژنان بتوانن بەئاسانی ئەم بەربەستانە ببڕن و خۆڕاگر بن لە هەمبەریدا. بەگوتەیەكی دیكە، كۆمەڵگا تەواو كۆمەڵگایەكی پیاوسالارە و یاسا و ئایین و شەریعەت دەبنە باڵی پیاوان و توانایی هەڵفڕینیان پێدەبخشن. لێرەوە، ژنان لە ڕێگەی جیاوازەوە دەچەوسێنەوە و دەبنە بوونەوەرێك كە هیچ دەسەڵاتێكی سەربەخۆیان نییە و تەنانەت ناتوانن بۆ بچووكترین شتەكانی خۆشیان بڕیاردەر بن و بە تەواوی ژنان دەبنە كۆیلەی كۆمەڵگا و لە هەمان كاتدا پیاوانیش بەجۆرێكی دیكە و لە شێوازێكی تردا دەبنە قوربانی. حاجی خانم و هاوڕەگەزەكانی دەبنە قوربانی ئەم دۆخە نەگونجاوە؛ بەجێهێشتنی وڵات بۆ حاجی خانم دەبێتە هەوێنی گۆڕانێكی گەورە و دەرفەتێكی گەورەی بۆ دەڕەخسێت كە لە ڕێگەی كارە هونەرییەكانییەوە بگەڕێتەوە بۆ ڕابردوو و ئاوات، خولیا و حەزە سەركوت كراوەكانی منداڵی و گەنجێتی ئاوێتەی چیرۆكە كۆنەكان و بیرەوەریەكانی بكات و بیكاتە تابلۆیەكی ڕەنگین و جوان. ئەم كۆچە دنیایەكی گەورەتر دەخاتە پێش چاو و بەردەستی هونەرمەندەوە و ڕووبەڕووی كەشێك دەبێتەوە كە لە ڕوانگەی كولتوورییەوە زۆر لە وڵاتەكەی خۆی جیاوازە و لەوێ نەك وەك ژنێك بەڵكوو وەك مرۆڤێك دەتوانێت هەستی خۆی دەربڕێت و كار و چالاكی خۆی بە ئەنجام بگەیێنێت.\nهونەرمەند هەر لە سەرەتاوەوە خولیایی نه خش و نیگار، سێرامیك، فەرشچنین و بەرگ دروون بووە، بەڵام بارودۆخی ژیان نەیهێشتووە درێژە بەكارەكەی بدات و بووتە لەمپەر لە بەرامبەر گەشەسەندیدا. هەڵبەت خاڵی گرینگ لێرەدا ئەوەیە كە لە هۆڵاندا ئەو پانتا و زمینە بۆ ژنان ڕەخساوە و ڕێز لە كار و چالاكی ژنان دەگیرێت و لاشم وایە گەر حاجی خانم لەوێ بایەخی پێندەرایەت و پێشانگای بۆ دانەنرایەت، لە میدیاكانی ئەو وڵاتانەدا دەرنەكەوتایەت ئەوا ناسینی ئەستەم بوو چ بگات بەوەی لێرە پێشانگای بۆ دابنرێت و ڕێزی لێبگیرێت بەتایبەت ئەگەر ژنیش بێت ئەوە كارەكە ئەستەمتر دەبێتەوە.\nبەرهەمەكانی ئەم هونەرمەندە لە نەوعی خۆیدا زۆر سەرنجڕاكێشن و جگە لەوە ئەم تابلۆیانە بەرهەمێكی ئاسایی نین، بەڵكوو ڕەوایەت و گێڕانەوەیەكن لە مێژوو و هەنووكەی ئەو ژنانەی كە بەجۆرێك پەیڕەوی لەم ستایلەی ژیان دەكەن و ملكەچی ئەو كەشە ڕۆحی و سۆزداری و ووشیاریەن كە كابان و ژنی ناوماڵ بەرجەستەترین دەستەواژەوە و چەمكیەتی. ئەوەی لە ڕووی تەكنیكی و ناوەڕۆكەوە زۆر بەرچاوە و من دەمەوێت لە ڕێگەی شیكردنەوەی ئەم بەشانەوە لێی ڕامێنم و بە ناخی ئەم بەرهەمانەدا ڕۆبچم بریتین لە 1- فیگوور و سیمای مرۆڤەكان 2- ڕەنگ 3- هێڵ 4- زەمان 5- فۆلك ئارت، كە لە خوارەوە زیاتر لە سەریان دەدوێین. ئەو فیگۆر و سیمایانەی هونەرمەند هێناویەتە سەر لەوحەكەی زۆربەیان ژنن و كەمتر پیاوانی تێدا بەدیدەكرێت تەنیا لە چەند تابلۆیەكدا نەبێت ئەوەش بە سیمایەكی تووڕەوە كێشراونەتەوە. مرۆڤی ناو تابلۆكان جگە لە پۆشینی جل و بەرگی كوردی، كە یەكێك لە پایە سەرەكیەكانی زۆربەی فۆڵك ئارتەكانە، كاریگەری دنیای مۆدێرنیان پێوە دیار نییە و هەر لەو بازنەیەدا دەسووڕێتەوە. خاڵی هاوبەش لە نێوان كۆی ئەم مرۆڤانەی ناو تابلۆكانیدا ئەمەیە گشتیان بۆ شوێنێكی تایبەت دەڕوانن و بەتەمای ڕوودانی ڕووداوێك یان كارەساتێكن و ترسێكی مێژوویی لە قووڵایی ڕوانینی هەموویاندا بوونی هەیە، بەتایبەتە لە سیمای خودی ژنەكاندا. سیمای ئەو ژنانەی كە لە تابلۆكاندان زۆر شێوەی سیمایی هونەرمەند دەدەن و دەتوانن بڵێن كە خۆدی هونەرمەندە لە وێنەكاندا ئامادەیە و تەنیا ڕۆڵەكەی جار و بار دەگۆڕێت؛ بێگومان ئەمە هێمای سەفەری هونەرمەنده بۆ زیاتر ناسینی خۆی یان نواندنەوەی سیما و ڕووخساری خۆییەتی وەك یەكێك لە سەرچەشنەكانی ئەم تیپە ژنە لە كوردستاندا. كەواتە، لەم ڕێگەوەیە هونەرمەند لایەنە تاریك و شاراوەكانی خۆی و كۆمەڵگا دەدۆزێتەوە و لەسەر لەوحەكەی نیگاری دەكات. دەم و چاوەكان هەموویان ڕووبەڕوو و بەرامبەرمانن بەڵام نیگایان بۆ دوور دەڕوانێت بەجۆرێك كە سەرنجیان نەداوەتە شتێكی تایبەت.\nڕەنگ لەم بەرهەمانەدا ڕۆڵی بەرچاو دەگێڕێت و پێموایە سەرچاوەی ئیلهامی هونەرمەند بۆ هەڵبژاردنی ئەم ڕەنگانە، بەپلەی یەكەم، دەگەڕێتەوە بۆ سرووشتی كوردستان و پاشان بۆ ئەو خشڵ و خاو و جلە ڕەنگا و ڕەنگانەی كە ژنانی كورد لەبەری دەكەن و بەكاری دەهێنن. ڕەنگ لای حاجی خانم ئەكتەری سەرەكییە و لەم ڕێگەوەیە گیان دەكات بە ڕۆحی بەرهەمەكانیدا. جگە لەمانە شێوەی ڕەنگ لێدان و هەڵبژاردنی ڕەنگەكانی زۆر نزیكە لە بەرهەمی شێوەكارانی شێوازی فوویزم بە تایبەت ماتیز. ئەم كاریگەرییە لەوانەیە بگەڕێتەوە بۆ سەردانی هونەرمەند لە مۆزەخانەكان و شێوەنە هونەرییەكان و بینی بەرهەمەمی شێوەكارانی بیانی. بەڵام هونەرمەند تەنیا لە باری تەكنیكیەوە كەڵك و ئیلهامی وەرگرتووە و لەڕووی كولتوورییە هیچ كاریگەرییەكی ئەوتۆ_ كاریگەری بەمانای ترازاندنی ئەو كەشەی كە شێوەكارەكە ناچار بكات سنوورە نەتەوەییەكان و بەها بەرتەسكە ساختەكانی كۆمەڵگاكەی ببەزێنێت و كەڵكەڵەكانی لە كەڵكەڵەی فۆڵك ئارتەوە بگوازێتەوە بۆ كۆمەڵێك بەهای گەردوونی و یوونیڤێرساڵ_ لە ناو بەرهەمەكانیدا بەدیناكرێت.\nحاجی خانم بەپێچەوانەی ئەو هونەرمەندانەی كە ڕەنگ بەپێی ئۆسلووبە دیاریكراوەكان بەكار دەهێنن ئازادانە و بەپێی هەست و سۆزی خۆی و بوێرانە ڕەنگەكان بەكار دەهێنێت. هەرچەن ئەم ڕەنگانە بەشێوەیەكی زەینی بەكار دەهێنێت بەڵام بە شێوەیەك سامانیان دەدات و لە تنیشت یەكە دایان دەنێت كە هەر ڕەنگەو دەبێتە هۆی دەركەوتنی ڕەنگی تەنیشتییەوە و ڕەنگەكان یەكتر بەرجەستە دەكەنەوە. هێل لەم بەرهەمانەدا تۆخ و پڕڕەنگ بەكار هێنراون و لە ڕێگەی هێڵەوەویە سنووری نێوان نیگارەكان لێكدی جیا دەكرێتەوە. ئەم شێوازی كەڵك وەرگرتن لە هێڵ وەبیرهێنەرەوەی هێڵە لە شێوەكاری منداڵان و پاشان شێوازی فوویزم. زەمان لەم بەرهەمانەدا ڕۆڵی گرینگی هەیە و دەورێكی قووڵ بە نیگارەكان و شێوازی جل و بەرگی مرۆڤەكان دەگێڕن و تەنانەت جوانكاری سیما و ڕووخساری ژنەكان سەر بە سەردەمێكی تایبەتن و هونەرمەند لەو سەردەمە تایبەتەوە وەستاوە و لەوێوە سەیری جیهانی دەرووبەر و داهاتوویەك دەكات؛ لە هەندێك شوێندا دەگەڕێتەوە بۆ تەمەنی منداڵی و چیرۆكەكانی ئەودەم وێنا دەكات و بۆمان دەگێڕێتەوە بەشێوەیەك كە ئاڵووگۆڕی زەمەنی گۆڕینی شوێنی ژیان و تەنانەت هاتنە ئارای تەكنۆلۆژیا نەیتوانیوە لەسەر بیرۆكە و بەرهەمەكانی هونەرمەند كاریگەری هەبێت و ئایدیاكانی بەپێی كەڵكەڵە ڕۆژانەكان ڕێكبخات. ئەمە، لەلایەكەوە دەرخەری ئەو ڕاستییە كە هیچ شتێك نەیتوانییەوە لەسەر ئیرادەی پۆڵاینی ئەم هونەرمەندە بۆ ڕووبەڕووبوونەوە و نواندنەوەی ئەم تیپ ژنە لە كۆمەڵگادا كاریگەری دابنێت و ڕێگری لێبكات و لەلایەكی دیكەشەوە هەر ئەم ئیرادە پۆڵاینەش ڕێگەی لێ دەگرێت كێشەكانی دیكەی ژنان و تیپە جۆراوجۆرەكانی دیكەی هەر ئەو كۆمەڵگایە نەبینێت. حاجی خانم بەبێ ئەوەی بەخۆی نامۆ بێت و خۆلیایی بریق و باقی ئەورووپا بێت كارێك دەكات كولتووری خۆی و كۆمەڵگاكەی بەفۆڵك ئارتێكەوە بناسێنێت كە تەنیا دەتوانێت كێشە نیشتمانی و نەتەوەییەكانی پێ نیگار بكات و بە بەها نەتەوەییەكانی خۆییەوە بچێتە نێو جیهانی جیهانی كراوەوە.\nهەموو نەتەوە و دوڵەتەكانی جیهان خاوەن هونەری تایبەت بە خۆیانن و لەم نێوانەشدا فۆلك ئارت وەك قۆناغێكی سەرەتایی هاوبەشە لە نێوان هەموویاندا. هەروەها كە پێشتر ئاماژەمان پێكرد فۆلك ئارت بەرهەمی هزر و هەوڵی سەربەخۆی تاكی هونەرمەند_ حاجی خانم_ی كۆمەڵگایەكە كە پەروەدەی هیچ قوتابخانەیەك نییە و لەبەردەست هیچ مامۆستایەكدا فێری ئەم هونەرە نەبووە. ئەركی هونەرمەندی ئەم شێوازە هونەریە ئەوەیە كە پێداگرانە و بێخەوش و ڕاستەوخو دەبێتە كاناڵێك بۆ گواستنەوەی چیرۆك و ڕەوایەتە مێژوویەكان و سەربوردەكانی خۆی و هاو تیپەكانی.\nفۆڵك ئارت بۆ ماوەیەك پشت گوێ خرا بەڵام بەرەبەرە بووە جێگەی سەرەنجی هونەرمەندانی مۆدێرن و لە خولقاندنی بەرهەمە هونەریەكانیاندا كەڵكیان لێوەرگرت. جگە ئەمە كەڵكێكی دیكە كە لە دنیای مۆدێرندا لە فۆلك ئارت وەردەگیرێت خۆش كردنی بازاڕی فرۆش و بەرهەمهاتنی كۆمەڵێك بەرهەمی بێمانیە كە بە هونەر كیچ پێناسە و دیاری دەكرێن كە لە ڕستیدا سیمای ئەم شێوازە هونەریەیان خەوشدار كردووە. گەر بمانەوێت بەرهەمەكانی حاجی خانم بەرینە خانەی فۆڵك ئارتەوە، ئەوا ئەو خۆی بەری كردووە لەم بەشە چەپەڵەی بازاڕ و هەموو كاتێك بە دڵی خۆی كاری كردوە و ناچێتە ئەم خانەوە لە تەفسیر و ڕوونكردنەوەوە.\nبەگشتی بەرهەمەكانی حاجی خانم هەركامیان كەسایەتی تایبەت بەخۆیان هەیە؛ هەركامیان بەرهەمی كات و ساتە ئەستەمەكان و ژیانی دژواەی ئەم خاتوونە هونەرمەندن. ئەگەر تەواو جیهان ببێتە لەوحی شێوەكاری و هونەرمەند وەك ژنێك بیەوێت ژیان و بەسەرهاتی خۆی و هاوڕەگەزەكانی تێدا وێنا بكات و بیگێڕێتەوە بەدڵنیاییەوە نەڕەنگ، نە لەوح و نە فڵچەش بەرگەی ئەو گشتە زۆڵم و ستەمە ناگرن و لە ئاستیدا چاو، دەست و زمان كوێر و فەلەج و لاڵ دەبن و زەمەن و بەسەرهاتی هۆنەرمەندمان بۆ دەگێڕنەوە.\nلەم سۆنگەیەوە، هونەرمەند دەبێتە ئاوێنەیەكی باڵانوێن و ئێمە لەوەوە ڕووداو و ئەوە زەوڵم و ستەمانەی لە خۆی و هاو ڕەگەزەكانی كراوە دەیبینین. لە كۆمەڵگای ئێمەدا زۆرن ئەو ژنانەی وەك حاجی خانم دەست ڕەنگین بوون و بەرهەمی هونەریان خوڵقاندووە بەڵام ئەوان ئەو هەلەی حاجی خانمیان بۆ نەڕەخساوە و شوێن و كولتووری ئایینی و كۆمەڵایەتی سەركوتی كردوون و ڕێگەی گشەكردنیانی لێ سەندۆتەوە و لە قوژبنەكانی مێژوودا نێژراون.\nسەرچاوەی ئەم وتارە:


ئیدارەى بایدن هەنگاوى لێدانی سەربازی و شەڕی دیپلۆماسی له‌دژی ئێران ده‌گرێته به‌ر - رۆژنامه‌ی خه‌بات\nسه‌ره‌تا ده‌ره‌وه ئیدارەى بایدن هەنگاوى لێدانی سەربازی و شەڕی دیپلۆماسی له‌دژی ئێران ده‌گرێته به‌ر\nبە گوێرەی راپۆرتێکی تۆڕی ئێن بی سی نیوزی ئەمریکی، میلیشیاکانى سەر بە ئێران هێرشەکانیان بۆ سەر بارەگاکانی ئەمریکا لە عێراق و سووریا زیادی کردووە و ویلایەتە یەکگرتووەکانیش لە 2021ەوە بە هێز وەڵامی نەداوەتەوە. بەشێوەیەک، لە مانگی پێنجی ئەمساڵدا حەوت هێرش هەبووە کە لە هەموو هێرشەکانی مانگی دوو، سێ و چوار پێکەوە زیاتر بووە. هەروەها، لە مانگی ئۆکتۆبەرى 2021 ژمارەى هێرشەکان گەیشتوونەتە 29، بەبێ بوونى وەڵامدانەوەى لە لایەن ویلایەتە یەکگرتووەکانەوە، لەو هێرشانەشدا، هیچ سەربازێکی ئەمریکی نەکوژراوە.\nلە روونکردنەوەیەکی ئەنجومەنى ئاسایشی کۆشکی سپیدا هاتووە، سەرۆکی ئەمریکا سەلامەتى کەسایەتییە ئەمریکییەکان لە دەرەوەى وڵات لە هەموو شتێکی تر زیاتر بەجدی وەردەگرێت. بۆ ئەم مەبەستەش، ئیدارەى بایدن چەندین هەنگاوى ناوە، وەک لێدانی سەربازی، شەڕی دیپلۆماسی، سزاکان و ڕێوشوێنی دیکەش بۆ پاراستنی کەسایەتییە ئەمریکییەکان و کەمکردنەوەى هەڕەشەی لێدانى زیاتر.\nبە گوێرەی روونکردنەوەکە، ئێران زۆر بە تەواوەتى تێدەگات کە ئەمریکا ئامادەیە راستەوخۆ وەڵام بداتەوە لە بەرامبەر هەر هەڕەشەیەک لە دژى کەسایەتییە ئەمریکییەکان.\nهه‌واڵی پێشترمومتاز حەیدەری: مامۆستا عەزیز گەردی بوو بە فەرهەنگ و قوتابخانەیەك بۆ کۆمەڵگاى کوردى\nهه‌واڵی دواتروەزارەتى کشتوکاڵ و سەرچاوەکانى ئاو بۆ ڕێگری لە پەتاى خوێنبەربوون شەش ڕێنوێنیى دەرکرد


CHRA.TV - بە ھۆی پەیوەندی نێودەوڵەتی لەگەڵ زانکۆی سۆران، زانکۆی مارجۆن دەپاڵێورێت بۆ بردنەوەی خەڵاتی خوێندنی باڵای تایمزی بەریتانی\nبە ھۆی پەیوەندی نێودەوڵەتی لەگەڵ زانکۆی سۆران، زانکۆی مارجۆن دەپاڵێورێت بۆ بردنەوەی خەڵاتی خوێندنی باڵای تایمزی بەریتانی\n07 ت یەکەم 2012\nبڵاوكراوەتەوە لە یەک شەممە, 07 تشرینی یەکەم 2012 15:12\nتوانا تەھا :زانکۆی مارجۆن (UCP, Marjon) دەپاڵێورێت بۆ بردنەوەی خەڵاتی خوێندنی باڵای تایمزی بەریتانی بۆ ئەو زانکۆیانەی پەیوەندی ئەکادیمی نێودەوڵتییان بەستووە. ئەم دانپێدانانە بۆ ئەو ھاوبەشیە دەگەێتەوە کە زانکۆی مارجۆن (University College Plymouth St Mark & St John, Marjon) لە کردنەوەی سەنتەر و گەشەپێدانی ستافی ئەکادیمی لە گەڵ زانکۆی سۆران (Soran University) واژۆی کردووە.\nئەو پاڵاوتنە بەردەوامی سەرکەوتنەکانی ئەو زانکۆیەو چوونە پێشەوەیەتی لە بردنەوەی خەڵاتی سەرمایەی مرۆیی و ستافی کاری ساڵ و بەرزی ئاستی چۆنایەتی و داھێنان لە ھونەرەکان.\nھەندێک سەردانی دوو لایەنەی زانکۆی سۆران و مارجۆن (Marjon) ئەنجام دراون و ئەو دوو دامەزراوە بەیەکەوە کاریان کردووە لە کردنەوەی سەنتەری زمان و گەشەپێدانی ستافی ئەکادیمی (CLAD) لە شاری سۆران. سەنتەرەکە بە فەرمی لە نیسانی ٢٠١٢ لە لایەن وەزیری خوێندنی باڵای ھەرێمی کوردستان و باڵوێز و بەرێوەبەری کونسوڵگەری بەریتانی لە عێراق، کرایەوە. پرۆژەکە بەرەو پەیوەندییەکی قوڵ رۆیشتووە لەھەریەکە لە لایەنەکانی ستاف و جێگۆرکێیان بۆ نمونە ستافی زانکۆی سۆران سەردانی مارجۆن دەکەن بۆ ھاوبەشی و گۆڕینەوەی بیرواو شارەزایی لە پێناو بەرزکردنەوەی پرۆژەکە وەک ئامانجێکی سەرەکی گەشەپێدانی ئەو ھەردوو دامەزراوەیە.\nسەرۆکی زانکۆی مارجۆن، پرۆفێسۆر مارگرێت نۆبڵ لەم بارەیەوە وتی: لە دەرەنجامی ھاوبەشیمان و بەھێزی زانکۆمان لە بواری پەروەردەی زمان کاریگەر بووە، ھەروەک بوارەکە خۆگونجێن و پەیوەستە لەمەڕ رۆڵی بۆ بونیاتنانی توانست لە دەرەوەی بەریتانیا.\nمن خۆشحاڵم کە لە ریزی پێشەوەی پاڵێوراوانین بۆ بردنەوەی خەڵاتەکە، ھەروەک دوای گفتوگۆمان لە نزیکەوەو سەردان و پەیوەندییەکانمان و لێکتێگەیشتنی ھاوبەش و پابەندییەکانمان ھەردوو دامەزراوە پەیوەندییەکانیان گەیاندۆتە بەرھەم.\nبراوەی خەڵاتی تایمز لە رێوڕەسمێک لە لەندەن لە کۆتایی مانگی ١١ رادەگەیێندرێت.\nلەم بارەیەشەوە، راگری فاکەڵتی زانست (پرۆفیسۆر کەمال عۆدیشۆ)، پێی رایگەیاندین کە لە دوواین پەیوەندی بە ئەکادیمییەکانی زانکۆی مارجۆن (UCP, Marjon) گەیشتوونەتە رێکەوتن و ئەوە باسکراوەو لەبەر گرنگی و کاریگەری رۆڵی زانکۆی سۆران لەو پەیوەندییەو ھاوبەشە ئەکادیمییانە، لەو کاتەی کە خەڵاتەکە دەبرێتەوە ھاوبەش دەبێت ئەوەش دوای ئەوەی کە پرۆژە ھاوبەشەکانی ھەردوولا دەستکەوتی باشیان بەدەست ھێناوەو لە پێشەوەشیان پرۆژەی سەنتەری (CLAD) بۆ زمان و گەشەپێدانی توانستی مرۆیی.\nئەمەی خوارەوە، لینکی سەرچاوەی ھەواڵەکەیە:\nئەمەش، لینکی تایمزە کە ئاماژە بە پاڵاوتنی ئەو زانکۆیە دەکات


بەوێنە، حەشدی شەعبی تانكێكى كۆن پەرەپێدەدات – تۆڕی میدیایی خەڵک\n2019/06/13 - 6:07 PM\nحەشدی شەعبی، پەرەپێدانی نمونەی تانكی (الكفیل) بە هەماهەنگی لەگەڵ عوتبەی عەباسی ڕادەگەیەنێت.\nئەمڕۆ پێنج شەممە، حەشدی شەعبی لە بەیاننامەیەكدا ڕایگەیاندووە”لیوای 26ی حەشدی شەعبی، نمونەی تانكی (الكفیل)ی بە هەماهەنگی لەگەڵ عوتبەی عەباسی خستەڕوو كە لەنێوان نوێترین تەكنیكی ئەو جۆرە تانكانەدایە لەئێستادا”.\nبەیاننامەكە لە زاری مەیسەم زەیدی سەرپەرشتیار لە لیوای 26ی حەشدی شەعبییەوە بڵاویكردۆتەوە”پرۆژەكەیان پەرەپێدانی تانكێكی كۆنە كە لە ساڵی 1946دا دروستكراوە، و نوێكردنەوەی تێدا دەكرێت و پەرەی پێدەدرێت، تا ركابەری تانكەكانی تر بكات”.\nبە وتەی زەیدی”هەندێك پێیانوابوو ئەوە خەونە و نایەتەدی، بەڵام كاروانەكەيان لەو پرۆژەیەدا تەواوكرد بەو توانا و شارەزاییانەی لەبەردەستياندایە”.\nزەیدی دەڵێت”ئەو تانكە لە دوای پەرەپێدان، نوێترین مەودای چاودێری و دەستنیشانكردنی هەیە لە خۆرهەڵاتی ناوەڕاست و مەوداكەی دەگاتە 14 كیلۆمەتر”.\nبەهۆی بەرزبوونەوەی پلەكانی گەرما چەند بڕیارێك لە بارەی مۆلیدە ئەهلییەكانەوە دەكرا


دەوڵەتی ترامپ سەبارەت بە ئێران زۆر درۆ دەکات - Mehr News Agency\n20 gulanê 2019 - 18:09\nNews Code 26582\nئاژانسی هەواڵی مێهر – گرووپی نێودەوڵەتی: دەیڤید فریم بە بڵاو کردنەوەی وتارێک لە ماڵپەڕی لێکدانەوەیی دفنس وان ڕایگەیاند شەڕی ئەمریکا لە گەڵ ئێران لە بەراورد لە گەڵ شەڕی ٢٠٠٣ی عێراق هەڵەیەک لە ئاستێکی گەورەتر دەبێت.\nکورتەی وتارەکە لە خوارەوە هاتووە.\nشەڕ لە گەڵ عێراق لە ساڵی ٢٠٠٣ بە بیری گەشبینانە، بێ ئاگایی فەرهەنگی و پلان ڕێژی بێ سەرەنج دەستی پێکرد و پاش تێپەڕینی دوو دەیە هیچ ئاکامێکی بە دواوە نەبووە. ئەو شەڕە هەڵەیەکی گەورە بوو بەڵام شەڕ لە گەڵ ئێران هەڵەیەکی گەورەتر دەبێت. ئەگەر بمانەوێت شەڕی ئەمریکا لە گەڵ ئێران لە گەڵ شەڕی عێراق بەراورد بکەین ئەبێ بوترێت شاکارێک بە پلان ڕێژی ورد و بیرێکی ڕاست بینانە بوو. پڕۆژەی شەڕ لە گەڵ ئێران زۆر گەمژانەیە و باوەڕ نەکراوە ئەگەر دەوڵەتی ترامپ بتانێت بیری لێ بکاتەوە.\nئایدیای دووپات کردنەوەی شەڕێک وەکوو شەڕی عێراق، نە تەنیا لە ئاستێکی بەربڵاوتر، بەڵکوو بە بێ پاڵپشتی، بێ پاساو و بە بێ هیچ پلانێک تۆقێنەر دەبێت. سەرۆک کۆمار ترامپ دژی دەستێوەردانی سەربازی بیانییە و تێکۆشیوە هێزەکانی ئەمریکا لە سووریا و ئەفغانستان بکشێتەوە. حەزی ناوبراو بۆ شەڕێکی گەورەتر دژی وڵاتێک بە ٨٠ ملیۆن کەس و هێزی سەربازی بەهێز دوور لە چاوەڕوانییە. ئەبێ بوترێت دەوڵەتی ترامپ لە هەڕەشە کردنی ئێران درۆ زۆر دەکات.\nئەگەری هەیە ئامانجی بڕێک لە کەسە دەوروبەرەکانی ترامپ ئەوە بێت کە گورز لە ئێران بدەن بەڵام ترامپ ئەبێ بزانێت کە گوشار خستنە سەر ئێران و هەڕەشە ئەگەری هەیە ببێتە هۆی پێکدادانێکی زۆر گەورەتر لە هی عێراق.\nترامپ هیچ مۆڵەتێکی یاسایی بۆ شەر دژی ئێران نە لە لایەن کۆنگرەوە و نە لە لایەن نەتەوە یەکگرتووەکانەوە نییە. ناوبراو بۆ بەربەرکانێی سەربازی لە گەڵ ئێران هیچ هاوپەیمانێکی نییە و لە ڕاستیدا بەهێزترین هاوپەیمانی سەربازی ئەمریکا واتا بریتانیا کە لە لایەن ڕەوتی برگزیتەوە کەوتووەتە تەنگ، دژی هێرشی سەربازی بۆ سەر ئێرانە و هۆکارەکانی ئەمریکا بۆ زیاترین گوشار لە سەر ئێران و هێرشی سەربازی بۆ سەر ئەو وڵاتە بەس نییە. کەواتە هەر جۆرە هەوڵێکی دژی ئێران دەست درێژی دێتە ئەژمار و لە ئەگەری هەر جۆرە دەستێوەردانێک، ئەمریکا هیچ هاوپەیمانێکی نابێت جگە لە ئیسرائیل و بڕێک وڵاتانی پەراوێزی کەنداوی فارس.


Saturday, 11.09.2019, 11:07\nتەنانەت مناڵێک ئەوە دەزانێت،کە شۆڕشی ڕۆژئاوا،بەرهەمی هزری ئاپۆیە، ئاپۆ ڕێبەری پەکەکەیە ،ئەوەی لەڕۆژئاوا هەیە فەلسە فە و دونیابینی ئاپۆ ئاوای کردووە، پەیەدەش ناوێکیتری پەکەکەیە. ئەردۆگانیش ئەوەندە گێل نییە ئەمە نەزانێت،ئەی ئێوە بۆ ئەمە نازانن ئیخوانیەکان ،بارزانیەکان !\nنێچیرڤان دەڵێت:"تورکیا کێشەی لەگەڵ کوردەکان نییە،کێشەی لەگەڵ پەکەکەیە". لە بڕگەیەکیشدا دەڵێت:پێویستە پەند لەڕابردو وەربگرین.\nگومانی تێدانییە نێچیرڤان بەرلەوەی قسەش بکات دەزانین چی دەڵێت و چی ناڵێت. چونکە نێچیرڤان ڕاوێژکاری میت ئامۆژگاری دەکەن چی بڵێت. جەنگیز چاندار لە کتێبی "شەمەندۆفێری میزۆ پۆتامیا "دا دەڵێت: ئەردۆغان نێچیری وەک کوڕی خۆی خۆش دەوێت!هەروەها ئاماژە بەوەدەکات کە بەردەوام لەماڵی بارزانیەکان ڕاوێژکاری میت هەیە . ئێمە ئەوەدەزانین، ئەگەر جەنگیز چانداریش وانەڵێت، چونکە بنەماڵەی بارزانی لەلایەن داگیر کەرانی کوردستانەوە کراونەتە کەڵەگای کوردایەتی. وەک چۆن باپیریشی ببو بە سورەی بەر لەشکر بۆ ئێران و دژایەتی شۆڕشگێڕانی ڕۆژهەڵاتی دەکرد،نێچیریش هەر لەسەر هەمان ڕێباز دەڕوات.\nهەموو کوردێکی بەناموس دازانێت،بنەماڵەی بارزانی و خودی نێچیر ئەگەر وابەستەی دەسگا موخابەراتی و دەوڵەتە داگیرکەرەکان نەبن،بە دوو ڕۆژ دەنێردرێنەوە کەرەج.\nنێچیر نە پەکەکە دەناسێت،نەپەیەدە، هیچ کەس هێندە نەزان نییە ،نەزانێت شۆڕشی ڕۆژ ئاوا لە پەکەکە جیاناکرێتەوە! ئەردۆگان ئەمە دەڵێت کە نێچیر دەیڵێت سەبارەت بە هێرشەکانی تورکیا ،بەڵام ئەردۆغان ئەمە بەزانایی دەکات و دەزانێت ئاڵای پەکەکە هەبێت یانا ڕۆژئاوا پەیوەستە بە پەکەکەوە،چونکە ئەوەی لەڕۆژ ئاوا ڕودەدات سیستەمە،سیستەمێک کە لەهزری ئۆجالاندا یە لە ئیمڕالی،پێش ئەوەی لەقەندیل بێت. ناشێت نێچیر هێندە نەزان بێت کە پەیەدە تەنها ناوێکە بۆ ڕۆژ ئاوا،وەک چۆن تەڤگەر ناوێکە بۆباشو رو،پژاک ناوێکە بۆ ڕۆژهەڵات!\nئێوە هەرگیز پەند لەمێژوو وەرناگرن، ئێوە نازانن کە ئەردۆگان وەک نۆکەرێک تەماشاتان دەکات،هەروەک چۆن سوڵتان سەلیم بە مەلا ئیدریسی دەگوت:"نۆکەرە خۆشەویستەکەم" بەڵێ ئەردۆگان دژی کوردی خێڵەکی نییە، دژی کوردی جاش و بەکرێگیراو نییە،دژی کوردێک نییە کە شەوان ڕاوێژکارەکانی میت لەماڵەکەیدا بخەون و بڕیاری بۆبدەن .بەڵام ئەردۆغان دژی کوردێکە کە وانەی لەمێژوو وەرگرتوە. کوردێک کە تەسلیمبون ناناسێت .ئەردۆگان دەزانێت پەکەکە چییە،هەربۆیە دژی پەکەکەیە،چونکە لە زهنیەتی پەکەکەدا جێگای هێڵی خیانەت نابێتەوە،پەکەکە بەسەرکەوتنی کۆتایی بە کۆمپردۆرێتی دێنێت لەناو کورددا. پەکەکە کۆتایی بە عەشیرەتگەری و دەسەڵات خوازی و بازرگانیکردن بە میللەتەوە دێنێت. ئاغای نێچیر پێمان بڵێ بۆچی ئاردۆغان پشتگیری داعش دەکات! دژی خۆرئاوایە؟ ! تەماشاکە جگە لە اخوانیەکان و داعش و هێلی خیانەت لەناو کوردا کێ لەگەڵ ئەردۆگانە! گۆنگرێسی ئەمریکا،پەرلەمانی ئەوروپا؟ ئاخر شەرم ناکەن ڕەوایەتی بە ڕەفتاری گەورەترین دیکتاتۆرو خوێنڕێژو فاشیستی سەردەم ئەدەن؟ ئەگەر مەبەستتان لە کوردان ،ئەنەکەسە و پێشمەر گەی ڕۆژە،ئەوا خۆشەویستی ئەردۆگان بۆ ئەمانە هەمان خۆشەویستی سەدامە بۆ ئەنفال چییەکان. هەر کەس مێژووی ئێوە دەزانێت،هەر کوردێکی بەناموس کە بە پارەی نەوت چاوی نەبەسترابێت ئەزانێ ئێوە جگە لە وەکیلێکی تورکیا زیاتر نین،بەهۆی دەستگرتنتان بەسەر نەوتی هەرێمی کوردستان و کارە مافیاییەکانتان پشتگیریتان دەکرێت. بەڵێ ئەردۆگان لەگەڵ پەکەکە نییە،لەگەڵ ئێوەیە،ئاخر چ وڵاتێک هەیە هێندەی ئێوە گوێ لەمست بێت، ئێوە وەک والییەکی سەردەمی عوسمانین کە باج سەرانەی باشوری بۆ بابی عالی کۆدەکردەوە،جیاوازیەکە ئەوەیە ئێوە بەبۆڕی نەوتی بۆ دەنێرن. چی ئەڵێن بیڵێن،خۆ کەس چاوی لەئێوە نییە هاوکاری ڕۆژ ئاوا بکات،چونکە ئێوە لەڕاستیدا جگە لەتاڵانکردنی نەوت هیچتان لەدەست نایەت،لەسایەی نەوت پارێزگاریتان لێ دەکرێت. ئێوە کە لەڕوسیا دەردەکەون،لەتورکیا،لە ئەوروپا دەردەکەون،تەنها بەهۆی ئەو بیرە نەوتانەوەیە کە دەستتان بەسەراگرتوە،نەک بەهۆی بیرە سیاسیەکانتان. بەڵام ڕۆژئاوا بەهۆی سیاسەت و لێهاتویی خۆیان جێگای خۆیان لەدڵی کوردی بەناموس و هەموو مرۆڤ دۆستانداکردەوە،ئێوەش تەنها لەناو دڵی بازرگانانی نەوت و ئەردۆگانی باوکی داعشدا هەیە.بیرتان بێت کە ئێوە و داعش وەک یەک خۆشەویستن لەدڵی ئەردۆگاندا،ئێوە ژن و مناڵ و ...یەزیدیەکانتان فرۆشت بۆخاتری ئەردۆگان. بەڵێ جەنابی نێچیرڤان ئەردۆگان ئەوکوردەی خۆش دەوێت کە ڕادەکات،ئە و کوردەی خۆشناوێت کە بەرگری لەخاک و گەلی خۆی دەکات،ئینجا ئەو کۆردە پەکەکە بێت یان پەیەدە یان هەر ناو وناونیشانێکی هەبێت. من دەزانم ئێوە خاوەنی مێژویەکی هێندەڕەشن،کەناتوانن بگەڕێنەوە،هەتا ڕۆژی حیساب بەکرێگیراوی داگیرکەران دەبن.


ANF | عەبدولڕەحمان حەمۆ: ئەوە کریدۆری ئاشتی نییە; داگیرکارییە\nعەبدولڕەحمان حەمۆ: ئەوە کریدۆری ئاشتی نییە; داگیرکارییە\nعەبدولڕەحمان حەمۆ: تا تورکیا،ئێران، ڕوسیا، ئەمریکا وهێزەکانی تر لە سوریادا بونیان هەبێت ئەوا قەیران و ئاڵۆزی سوریا چارەسەرنابێت. هەتاکوو سنورێک بۆهێزانەی کە لە دەرەوە هاتونەتە ناوسوریاوە دانەنرێت ناتوانین باس لە چارەسەری بکەین."\nسێشه‌ممه, 6 Aug 2019, 16:30\nسیاسەتمەداری کورد عەبدولرحمان حەمۆ وەڵامی پرسیارەکانی ئاژانسی هەواڵی فوراتی دایەوە؛ لە چاوپێکەوتنەکەدا حەمۆ باسی لە دەسکەوتەکانی ٨ ساڵی ڕابردووی باکوور و ڕۆژهەڵاتی سووریای کرد، هەروەها گرنگی هێزە کوردیەکان و تەواوی گەلانی ئەم ناوچانە و دادگایکردنی چەتەکانی داعش و داهاتووی ئەم ناوچانە دوابەدوای هەڕەشەکانی دەوڵەتی تورکیا و زۆرهەڵسەنگاندنی تری کرد. ناوەڕۆکی دیدارەکە بەم شێوەیە.\nئانەفە: ماوەی ٨ ساڵ تێپەڕبوو بەسەر دەسپێکی شۆڕشی ڕۆژئاوای کوردستان، لەم کاتەوە تا ئێستا دەسکەوتگەلێکی زۆر فەراهەم بووە؛ دوای ئەم چەند ساڵە چۆن دەتوانرێ گشتی بارودۆخی باکور و ڕۆژهەڵاتی سوریا هەڵسەنگاندن بکرێت؟\n''دەسکەوتەکان بە خوێنی گەلان دروستبوونە''\nعەبدولرحمان حەمۆ: ئەو دەسکەوتانەی کە دەسکەوتوون لە جارێکدا دروست نەبوون، لەو کاتانەدا هەندی هێز هەبوون کە پشتیان بە هێزەکانی دەرەوە بەستبوو، بەڵام تەواوەن پێچەوانەی ئەوە باکور و ڕۆژهەڵاتی سوریا لەم کاتانەدا ڕاستەوخۆ بارودۆخەکەی بەشێوەێکی ڕاست خوێندەوە و دەستی بە خەباتی خۆی کرد، سەرەڕای ئەوەی کە دەرفەتی هێزە سیاسیەکانی کە ئێستا لە خۆسەری بەڕێوەبەرێدا جێگە دەگرن لەم کاتانەدا زۆر کەم بوو. بەڕاستی ئەو کاتانە دەرفەتی زۆر لاواز هەبوو بەڵام سەرەڕای ئەوە سەرکەوتنی گەورەیان بەدەستهێنا. هەندێ هێز لەم کاتانەدا هەبوو کە بە ئێمەیان دەگوت ئێوە گەنجن و ئەزمونتان نییە سیاسەتەکەتان هەڵەیە ئێستاش دەبینین ئەوەی کە ناوی نەماو و لە گۆڕەپانەکەدا ونبوون ئەوان بوون و ئەوەی سەرکەوت و براوە بوو ئەو هێزانە بوون کە ئێستا لە سیستەمی خۆسەری دیموکراتیکدا جێگەدەگرن. بینیمان کە ئەوە هەشت ساڵە ڕاست سیاسەتیان کرد و ئێستاش ڕاست دەژین نەك هەڵە. بێگومان ئێستا بە وتن ئاسانە بەڵام لەم کاتانەدا بەڕاستی زۆر زەحمەت بوو، بە کەرستە و دەرفەتی زۆر کەم و سادە لەبەرامەر دژوارترین هێرشەکان هێزە ئازادیخوازەکان دەوەستانەوە. ئەم دەسکەوتانە بێگومان بە ڕەنجێکی زۆرەوە دروست بوو. ئەو ئامارانەی کە دەرکەوتن ١١ هەزار شەهید و ٢١ هەزار بریندار ئەمە سەرەڕای ئەو هەموو کۆچبەری و ئازار و ئاوارەیە کە دروست بوو؛ ئەم دەسکەوتانەی کە دەسکەوتوون لە خاڵی سفرەوە دەستپیکراو و گەیشتە ڕۆژی ئەمڕۆ. ئەمەی بەڕێوەچووە بە قارەمانیەتی و گیانبازی منداڵانی ئەم خاکە دروست بووە. زۆر کەس و لایەن و دەوڵەت دەیانەوێت ئەم دەسکەوتانە لەگۆڕ بەرژەوەندیەکانی خۆیان شێوە بدەن، بەڵام دەبێت لەبەرامبەر هەموو ئەمانە لەگۆڕ ئەم هەموو قوربانیانەی کە دراوە ئەم دەسکەوتانە بپارێزرێن. ئەوانەی کە دەبێت ئەمانە بپارێزن کەسانی ڕاستەقینەن نەك ئەوانەی دوێنێ دوژمن بوون و هێرشیان دەکرد و ئەمڕۆش بۆ بەرژەوەندی خۆیان لەگەڵ ئەواندان. ئەوانەی خاوەنی ڕاستەقینەی ئەم دەسکەوتانەن گەلانی ئەم هەرێمەن و بێگومان ئەوانەش دەیپارێزن.\nئانەفە: داعش بەشێوەی زەمینی و سەربازی کۆتایی پێهات، ئەم کۆتایهاتنە لەسەر دەستی هێزی گەلان بوو وە بەتایبەت بە پێشەنگایەتی هێزە کوردەکان بوو. کوردان بەم هێزە گەورەیان کە داعشیان تێکشکاند چ پەیامێکیان بە دەوڵەتان و تەواوی دونیادا؟\n''کوردان خاوەنی ڕۆڵێکی گرنگن لە ناوچەکەدا''\nعەبدولرحمان حەمۆ: بەڵی ڕاستە داعش لە باکور و ڕۆژهەڵاتی سوریا بەشێوەی زەمینی کۆتایی پێهات، بەڵام هێشتا داعش لە چەند وڵاتێکەوە بەرەدەوامی بەخۆی دەدا و لەلاێکی ترەوە خانە شاراوەکانی ئەوان ماون و جارنا جاریش هەوڵی ئەنجامدانی هێرشە توندڕەوەکانیان دەکەن. تێکۆشانی لە دژی داعش بەردەوامە و کۆتای نەهاتووە. داعش لەدوای خۆیەوە زیهنیەتی خۆی هێشتوە و دەبێت لەگۆڕ ئەمەش تێکۆشانێکی جیاوازتر بکرێت. لەم کاتانەی کە تەواوی هێزەکان کە ناوی داعش دەهات دەگەڕانەوە دواوە و هەنگاویان بەرەو پێشەوە نەدەنا. بەڵام کوردان بە پێچەوانەوە بە هەڵوێستی خۆیان بوێریاندا بە تەواوی دونیا. ئەمەش پەیامێكی زۆر بەهێز بوو کە بە پێشەنگایەتی کوردان و تەواوی گەلان دەتوانن بۆ جیهان ببنە نمونەێك کە لە بیر و هزری هیچ کەسێك دا نەبوو. ئەمە ئیتر لە مێژوودا نووسرایەوە و بێگومان بۆ نەوەکانی داهاتوو باس دەکرێت، وەك چۆن بۆ نەوەکانی ئەم سەردەمە باسی هێرشەکانی هۆلاکۆ و تەیمورلەنگ دەکرا لە داهاتووشدا بۆ ڕۆڵەکانی ئەم هەرێمانە و تەواوی مرۆڤایەتی باسی ئەوە دەکرێت کە چۆن کوردان و یەکێتی گەلان لەبەرامبەر هێزی نامرۆڤانەی داعشدا بەرخۆدانیان کرد و سەرکەوتن. ئەمرۆ ئیتر هەر کەس و دوڵەتێك ناچارن بەوەی کە ڕێز لە خەبات و تێکۆشانی کوردان و گەلان بگرن چونکە بە بەرچاوی دونیاوە بوێری خۆیان نیشاندا بەڵکو ئێستا هەندێ وڵات وەسفی قارەمانیەتی و شەڕکاری شەڕڤانان و گەلانی ڕۆژئاوا دەکەن ئەمە بۆ دڵخۆشی و تەنها سیاسەت کردن نییە بەڵکو ئەم خوێن و قارەمانیەتیەی کە درا ئەم ڕۆژەی دوروست کرد و بوو بە هۆکار بۆ ئەم جۆرە هەڵسەنگاندنانە. ئێستاش کوردان بەردەوامن لە پێشەنگایەتی کردن لەژێر بیر و فەلسەفەی ڕێبەر ئاپۆدا بۆ ئازادی و یەکسانی و یەکێتی خەبات دەکات؛ کوردان ئەم تێکۆشانە تەنها بۆ خۆیان ناکەن بەڵکو بۆ یەکدەنگی و یەکێتی گەلانی تریشی دەکات و دەبێتە پێشەنگێك. وەك چۆن لە ڕابردوودا کوردان پێشەنگی گەلانی ناوچەکە بوونە ئێستاش خاوەنی هەمان ڕۆڵی گرنگە بۆ ناوچەکە.\nئانەفە: ژمارەێکی زۆر چەتەی داعش لەلایەن هێزەکانی قەسەدەوە دەستگیرکراون، باسوخواسێکی زۆر لەسەر دادگایی کردنی ئەم چەتانە هەیە؛ ئاخۆ دەتوانرێ چۆن و لەکوێ دادگای کردنێکی یاسایانە و لەگۆڕ ئەو تاوانانە کە ئەم چەتانە کردوویانە بەڕێوەبچێت؟\n''دەبێت چەتەکانی داعش لە خاکی رۆژئاوادا سزا بدرێن''\nعەبدولرحمان حەمۆ: دەبێت کە بنگە و بەناغەێکی بەهێز لە سوریا نەبێت چونکە بۆ دادگای کردنی ئەو کەسانە پێویستی بە بناغەێكی بەهێزی یاسایی، ماددی..هتد هەیە بۆ ئەوەی هەر کەس و لایەنێك بێت و لەم خەباتەدا بەشدار بێت و ئەم چەتانە سزابدرێن، بەڵام ئەم زەمینەی هەیە دەبێت کەم سەیر نەکرێت زەمینێکی ئەوتۆش هەیە بۆ ئەوەی کە ئەو چەتانە لەو شوێنەی کە تاوانەکانیان ئەنجامداوە لەوێدا سزابدرێن. گونجاوترین شوێن باکوور و ڕۆژهەڵاتی سوریایە بۆ ئەمەش گونجاویێکی زۆر باش هەیە. دەبێت بەڕێوەبەران و گەلانی باکوور و ڕۆژهەڵاتی سوریا چاوەڕوانی کەس نەبن و خۆیان ئەم کارە بکەن پەیام و وتەی ئەوانیش هەیە و ئەمەش شتێکی ڕاستە و ئەرێنیە، بەڵام دەبێت ئەوەش ببینرێت کە هەر ئەو دەوڵەتانەی کە دەناسرێن و بەرچاون لەوانەیە خۆیان دەستیان لەم تاوان و کۆمەڵکوژیانەدا هەبێت و داعشیان دروست کردبێت و زیندوویان کردبێتەوە یاخود بەڵکو لە تەواوی ناوەندە هەواڵگریەکاندا ئەم چەتانە بەکارهێنرابن. وە دادگای کردنی ئەمانەش ببێتە هۆکارێک بۆ ئاشکرابوونی ئەم بابەتانە و بیگومان هیچ کامێك لەم وڵاتانە نایانەوێت شتێکی وا ڕووبدات. بەڵکو هیچ کامێك لەمانە بەشداری ئەم دادگایکردنانەش نەبێت. دەبێت ڕۆژهەڵات و باکوری سوریا بە بنەما و بنگە یاساییەکانی خۆی و بە دیبلۆماسی و سیاسەتی خۆی وە بە پسپۆڕی یاساناس و پارێزەرەکانی خۆی لە یەکێك لە شوێنەکانی خاکەکایاندا ئەم خەباتە ئاوابکات و دادگایکردنی ئەم چەتانە بەڕێوەببەن و سزا بدرێن. گرنگ چەندیەتی ناو داگاکان نییە بەڵکو گرنگ ئەوەییە کە چۆن او بە چ شێوەێك ئەم دادگاییە بەڕێوە دەچێت بۆ نموونە کام پێکهاتە و گەلە بە چ شێوەێک تاوانی بەرامبەر کراوە دەتوانن بەشدار ببن و ئەم دادگایەش ڕۆڵێکی گرنگ بگێڕێت و سزای تاوانباران بدات. بێگومان ئەم دەرفەتە هەیە و ئەم هێزەش هەیە وە ئەزموونی باکور و ڕۆژهەڵاتی سوریاش هەیە بە ڕای من دەبێت بە زووترین کات ئەم ناسنامە قازانج بکات و دەست بە خەباتی خۆی بکات. کێ بەیەوێت بەشداربێت دەتوانێت بێت، بەڵام ئەگەر نەهەتان دەبێت خۆمان دەست بەم کارە بکەین و بەڕێوەی ببەین، چونکە ئەگەر درەنگ ببێت مەترسیدارە بۆ نموونە هەندێك لەم هێزانە زۆر لە دادگای ئەم چەتانە دەترسن نموونەی تورکیا دەزانێت ئەگەر دادگای هەبێت ئەوا ڕووی ڕاستەقینەیان زیاتر ئاشکرا دەبێت بۆییە ئێستا دەڵێت هێرش دەکەین بەڵکو بەمەشەوە بیەوێت هیواێك بدات بە چەتەکانی کە ماوە درێژ و هەمە لایەنە هاوکاریان بووە.\nئانەفە: ماوەێكی درێژە کە خەبات و کۆنگرە و کۆنفرانس لە وڵاتانی دەرەوە بەڕێوە دەچێت؛ گوایە ئەم خەباتانە لەپێناو ئاشتی و چارەسەری قەیران و ئاڵۆزیەکانی سوریایە، ئەم خەباتانەی دەکرێن لە دەرەوەی ئیرادەی گەلانی سوریایە. ئەگەر چارەسەرێك بکرێت بە بڕوای ئێوە دەبێت لە ناوخۆی سوریا ئەنجام بدرێت یان دەرەوەی سوریا؟\n''کۆڕبەندەکانی دەرەوەی سوریا لە پێناوی بەرژەوەندی دەوڵەتاندایە''\nعەبدولرحمان حەمۆ: ئەو کۆر و کۆبوونەوانەی کە لە دەرەوە بەڕێوەچوون لە چارەسەری زیاتر قەیران و ئاڵۆزیەکانیان قوڵتر کردۆتەوە، بەتایبەت ئاستانە و سوچی دوو کۆڕبەندن کە ئەو هێزو لایەنانەی کە لە ناو سوریادان بۆ ئەوەی کە نەوکەونە ناوپێکدادان و لەم شوێنانەدا کار دەکەن ئەوەی کە بەڕێوەی دەبەن گرێدراوی بەرژەوەندی گەلانی سوریا و چارەسەری کێشەکان نییە؛ بەڵکو بۆ دیاریکردنی هەرێم و ناوچەکانی ژێر دەستی خۆیانە واتە بە کورتی لەپێناو بەرژەوەندیەکانی خۆیاندا ئەم کۆڕبەند و خەباتانە دەکەن. ئەوانە هیچ پەیوەندێکیان بە گەلانی سوریاوە نییە، وە کۆمەڵگای سوریاش لە ئەنجامی ئەم کۆڕبەندانە بەرپرسیار نییە. چونکە ئەوەی کە بەڕێوە دەچێت بۆ بەردەوامی داگیرکردنی ناوچەکانی ئەم هەرێمانەیە. بەڕای من کار و خەباتەکانی جنێڤیش تەنها دڵخۆشیە و هیچ کاریگەرێکی ئەوتۆی نییە و نابێت بۆ چارەسەری قەیران و ئاڵۆزیەکانی سوریا تەنها هیوا دەدات و تا ئێستاش ٣ بەرپرسیاری خۆیان گۆڕی و جیاواز لەمە کارێکیان نەکردووە، چارەسەری بۆ کێشەکان لە وڵاتانی ئەوروپا و پایتەختی دەوڵەتان نییە بەڵکو لە ناوخۆی سوریادایە. لە ئەنجامدا لەناو خاکی سوریادا گەلان بەیەکەوە دەژین دەبێت هەموو لایەنەکان ئەمە بزانن و ببینین؛ ئەگەر ئەمڕۆ ئەم خەباتی بەیەکەوە ژیان و چارەسەرییە نەکەن ئەوە خوێن ڕژان زۆر دەبێت و کۆچبەری و ئاوارەی زۆر گەورە دروست دەبێت و زیانەکان زیاد دەکەن و قەیرانەکان قوڵتر دەبن. بەڕاستیش بۆ ئەم بابەتە بەڕێوەبەرانی باکور و ڕۆژەهەڵاتی سوریا هەمیشە پێشەنگایەتی خۆیان ئەنجامداوە و نیشانیشی دەدەن بۆ یەکگرتن و چارەسەری و بەم هەڵووێستەیان بوونە نموونە، دەبێت ئەم نمونەیە لە تەواوی سوریادا جێبەجێ بکرێت، کەواتە چارەسەری لە دەرەوە نییە لە ناوخۆدایە.\nئانەفە: هەڕەشەکانی لەسەر گەلان و خاکی باکور و ڕۆژهەڵاتی سوریاوە بەردەوامن، دیارترین هەڕەشەکانیش لەلایەن دەوڵەتی تورکیاوە ئەنجامدەدرێت، دەوترێ کە دەیانەوێت ''کۆریدۆرێکی ئەمنیەتی- ئاشتی'' دروست بکەن ئاخۆ گەلانی ئەم ناوچەییە ئەوندە لە بی ئارامین کە پێویستیان بە ئاشتی تورکیا هەیە؟ لەگەڵ ئەم هەڕەشانەدا داهاتووی باکور و ڕۆژهەڵاتی سوریا بەرەو چ ئاقارێك دەچێت؟\n''ئەم کۆریدۆرە ئاشتی نییە، داگیرکارییە!''\nعەبدولرحمان حەمۆ: لە مێژوودا گوتەی تورکەکان دەبێت هەمیشە بە پێچەوانەوە بخوێندرێتەوە بۆ نموونە بۆ داگیرکردنی قوبروس وتیان ''تەڤگەری ئاشتی'' دەکەین بەڵام بینیمان داگیریانکرد. ئەمە سیاسەتێکی نوێ نییە و ڕووی ڕاستەقینەیان لسەردەمانێکی زووە ئاشکرا بووە. ئەم کۆریدۆرە ئاشتی نییە داگیرکاریە، بۆ سیاسەتی تورکیا ئەوەی کە دەیڵێن دەبێت بە پێچەوانەوە بخوێندرێتەوە ئەو کاتە ڕاستیەکان تێدەگەین. تا تورکیا، ڕوسیا، ئەمریکا و هێزەکانی تر لە سوریادا بونیان هەبێت ئەوا قەیران و ئاڵۆزی سوریا چارەسەر نابێت. بەر لە هەر شتێك دەبێت ئەو هێزانەی کە لە دەرەوە هاتونەتە ناو سوریاوە سنورێکیان بۆ دابنرێت ئەو کاتە دەتوانین کە باس لە چارەسەری بکەین. بەڵام بەداخەوە کە سنوریان بۆ دانانرێت و بۆ بەرژەوەندیەکانیان گەلانی ئەم هەرێمە دەکەنە قوربانی؛ ئەمەش دەبێتە هۆکار کە هەندێك هێزی لە نموونەی تورکیا جەسارەتی ئەوە بگرن کە هەمیشە هەڕەشە بکەن و داگیرکاری بکەن و چۆن و کەی ویستیان چەتەکانیان جێگیر بکەن. باشە ئەگەر بارودۆخێکی وا هەبێت چارەسەری چۆن دروست ببێت!؟ چ کارێکی دەوڵەتی تورکیا بۆ ئاشتی و چارەسەری لە تورکیادا هەیە؟! بەشێوەێك باس دەکەن وەك چۆن بڵێت شەڕ و داگیرکاریێك هەیە و ئەوان دێن و ئاشتی دروست دەکەن شتێکی بەم شێوەییە نییە وتە ''ئاشتی'' ئەو وتەییە کە ئەوان خۆیان بۆ ئەم داگیرکاریە دروستیان کردووە. هەر کەسێك دەزانێت کە ئێستا لەم ناوچانەدا بەیەکەوە ژیان و ئاسایشێك فەراهەم بووە و ئاڵۆزیێك نییە تا ئەوان ئاشتی و ئاسایش دروستبکەن. بەم وتانەیان بیانوو بۆ داگیرکاری خۆیان دروست دەکەن. خەڵکی هەر سنورێك سنوری خۆی دەپارێزێت کەس نەکەوتۆتە سنوری ئەوان تا ئەوانیش بێن ئەوێ بپارێزن و کەسیش داگیرکاری لەبەرامبەر ئەوان نەکردووە، بێگومان کە ئەوانیش هێرش بکەن خەڵکی ئەم هەرێمانە سنورەکانی خۆیان دەپارێزن. باکور و ڕۆژهەڵاتی سوریا دەیەوێت سنورەکانی خۆی بپارێزێت و مافێکی بەم شێوەی تورکیا نییە کە بێت و بڵێت ئێمە ئەوێ دەپارێزین. با ئەوان بچن و سنورەکانی خۆیان بپارێزن ڕۆژێك نییە کە ئاڵۆزی و پێکدادان، کۆچبەری، چوون و هاتنی چەتەکانی داعش لە سنورەکان نەبێت ئەمەی کە باسی دەکەم هەم لەسەر سنور و ناوخۆی تورکیادا ڕوودەدات.\nئەوەی کە بەڕێوەدەچێت داگیرکارییە، وە گەلانی ئەم هەرێمانەش باش دەزانن و ئاگادارن لەم وتە و سیاسەتانەی دەوڵەتی تورکیا. دەبێت گەلانی ئەم ناوچانە خاوەنداریەتی لە دەسکەوتەکانی خۆیان بکەن، وە ترسیان لە هەڕەشەکانی دەوڵەتی تورکیا نەبێت بەڵام لە کەناری ئەمەش بۆ هەر شتێك خۆیان ئامادە بکەن. گەلانی ئەم ناوچانە گەلانی بەهێز و خاوەن ئەزمونن و دەبێت گەل بە هەر شێوەێک پاراستنی خاکی خۆیان بکەن و بستێك خاکی خۆیان نەهێڵن بۆ داگیرکار و دوژمنان بێگومان ڕاوەست و هەڵوێستی خەڵکی لە ڕابردوودا و لە ئێستاشدا ڕوون و ئاشکراییە کە چەندە بوێرانە لەسەر سنورەکان و لەتەواوی شارو ناوچەکاندا بوونەتە قەڵخان و خۆیان لە دژی داگیرکاران ئامادە کردووە. دەیانەوێت نموونەی عەفرین دیموگرافیای تەواوی باکور و ڕۆژهەڵاتی سوریا بگۆڕێت و بە بەرچاوی دونیاوە دەڵێن ''ئەو کۆچبەرانەی لەلامانن لەوێدا جێگیریان دەکەین''. دەیانەوێت بەمەوە سیاسەت و دیبلۆماسی بکەن و بەمەش داگیرکاری خۆی ڕەوا دەکات. بێگومان چاوی هەموان لە گەلانی ئەم هەرێمەیە و گومان لەوەدا نییە کە دەبنە پارێزەری ڕاستەقینەی ئەم ناوچانە و ناهێڵن کە خاکەکەیان داگیر بکرێت و گەلانیش لە ئاستێکی بەرزی ئەم زانابوونەدان و ناهێڵن ئەزموون و بارودۆخی عەفرین دووبارە ببێتەوە و بە هەڵوێست و ڕاوەستەی خۆیان دەبنە ڕێگر لە بەرامبەر خەیاڵە چەپەڵەکانی دەوڵەتی نوێی عوسمانی.


گرتن و راوەدوونانی هاوەڵاتیانی كورد لەلایەن رژێمی داگیركەری ئێرانەوە سازمانی خه‌بات کوردستانی ئێران\nگرتن و راوەدوونانی هاوەڵاتیانی كورد لەلایەن رژێمی داگیركەری ئێرانەوە\nدوو هاوەڵاتیی کورد لە شاری سەڵماس لەسێدارە دران\nبەپێی هەواڵەكان، ڕۆژی یەکشەممە ٢ی خەزەڵوەر، دوو هاوەڵاتی کوردی خەڵكی شاری سەڵماس لە پارێزگای ورمێ، لە زیندانی ئەو شارە لەسێدارە دران.\nئەوەی ئاشكرایە، یەکێک لە ئێعدام کراوەکانی ناوی"بەختیار مامەدی"ە. ئەوی دیكەیان ناوی"شۆڕش فاروقی" کوڕی رۆستەم، خەڵكی گوندی"کۆرەی سەرەوە"ی سەر بە ناوچەی ئەنزەلیی ورمێ یە.\nئەو دوو هاوەڵاتییە پاش تێپەڕاندنی ماوەی شەش ساڵ زیندان لە زیندانی شاری سڵماس ئێعدام کراون، و تەرمی هەر دووكیان دراوتەوە بە بنەماڵەکانیان و لە گۆڕستانی "قەزڵ کەند" ئەسپەردە کراون.\n٤ بەندکراوی کورد ٧٦ ساڵە لە مەرەخەسی بێ بەش دەكراون\nبەپێی راپۆرتی ماڵپەڕی “هەنگاو”، رێژیمی ئێران چوار بەندکراوی سیاسیی کورد بۆ ماوەی ٧٦ ساڵە لە بەندیخانەی رەجایی شاری کەرەج تەنانەت بە بێ یەک رۆژ مرەخەسیش راگرتووە.\nمحەممەد نەزەری کوڕی حەمدوڵا و لەدایکبووی ١٣٥٠ی هەتاوی ، ساڵی ١٣٧٣ ی هەتاوی لەبۆکان بە تۆمەتی پەیوەندی لەگەل یەکێک لە حیزبە کوردییەکانی ئۆپۆزێسیۆنی رێژیمی ئێران دەستبەسەر و زیندانی هەتاهەتایی بەسەردا سەپێندرا.\nئەو بەندکراوە كوردە لەژێر ئەشکەنجە ناچار بە دانپێدانان کراو و لە دادگایەکی فەرمایشدا سزای زیندانی هەتاهەتایی بۆ برایەوە، سەرەڕای نالەباری دۆخی جەستەیی ئەو بەندکراوە کوردە لەماوەی ٢٣ سالی ڕابردوودا لە خزمەتگوزاری پزیشکیش بێبەش کراوە.\nکەریم مەعرووف عەزیز بەندکراوی خەڵکی باشووری وکردستان، ٢٠ ساڵە لە بەندیخانە جۆراوجۆرەکانی ئێران راگیراوە.\nناوبراو سەرەڕای هەبوونی نەخۆشیی مەرەزی قەند و فشار خوێن بەهۆی نەخۆشیی دڵیشەوە ئازار دەکێشێت.\nعومەر فەقێ‌پوور یەکێکی دیکە لەو بەندکراوە کوردانەیە کە سالی ١٣٧٨ی هەتاوی بەتۆمەتی ” هەوڵدان دژی ئاسایشی وڵات” و ” دژایەتی خودا” لەرێگای ئەندامەتی لە حێزبێكی كوردی لە دادگای رژێم لە مەهاباد سزای سێدارەی بەسەردا سەپێندرا، ئەو سزایە دواتر و لەدادگای پێداچوونەوەدا بۆ زیندانی هەتاهەتایی کەم کرایەوە.\nناوبراو لەو ماوەیەدا لەمافی وەرگرتنی مرەخەسی بێبەش بووە.\nخالید فەریدوونی خەرمانانی ١٣٧٩ دەستبەسەر و بەتۆمەتی “هەوڵدان دژی ئاسایشی وڵات” و “دژایەتی خودا” لەریگای ئەندامەتی حیزبێكی نەیاری رژێم سەرەتا سزای سێدارەی بەسەردا سەپاوە و دواتر بۆ زیندانی هەتاهەتایی کەم کراوەتەوە.\nئەو ٤ بەندکراوە کوردە کە لە بەندیخانەی رەجایی شاری کەرەج راگیراون، لەسەریەک ٧٦ ساڵە مرەخەسییان پێ نەدراوە و تەنانەت لە مافی مرەخەسی و دەرمانیش بێبەش کراون.\nهێزەکانی رێژیمی ئێران لاوێکی کوردیان دەستبەسەر کرد\nبەپێی هەواڵی ماڵپەڕی هەنگاو، رۆژی چوارشەممە رێکەوتی ٢١ی رەزبەر هێزە سەركوتگەرەكانی سوپای پاسداران، تازەلاوێکی تەمەن 18 ساڵی کوردیان لە شاری بۆکان دەستبەسەر کردووە.\nناوی ئەو لاوە سمکۆ سەرایی، کوڕی تەها ڕاگەیەندراوە و پاش دەستبەسەرکران بۆ شوێنێکی نادیار گوازراوەتەوە و تاوەکوو ئێستاش هیچ هەواڵێک لە چارەنووسی نیە.\nوەك دەگوترێ ئەم لاوە کوردە لەکاتێکدا لەسەر دیوار خەریكی نووسینی دروشم و شیعار لەدژی ڕێژیمی ئێران بووە، لەلایەن ئەو هێزانەی رژێمەوە گیراوە و بۆ شوێنێکی نادیار گوازراوەتەوە.\n٥ هاوەڵاتیی شنۆیی 59 ساڵ بەندیان بەسەردا سەپا\nبەپێی هەواڵەكان 5هاوەڵاتیی کورد وەك پێشتر کە ٢٩ی خەرمانانی ئەوساڵ حوكمی 59 ساڵ زیندانیان بەسەردا سەپاو ٨ی رەزبەر پێیان راگەیندرابوو، پاش ٢٠ رۆژ و لە دوای تانە لەو بڕیارەی دادگا حوكمەكە وەك خۆی مایەوە.\nئەو کەسانە لە چەندین حاڵەتی جیاجیا و بە دۆسییەی ناوەندە سەركوتگەرەكانی رژێم بە دەیان ساڵ زیندان حوكم دراون.\nئەو کەسانە بەتۆمەتی ، “ئەندامەتی و لایەنگری لە حیزبە کوردییەکانی ئۆپۆزێسیۆنی رێژیمی ئێران” ئەو حوكمەیان بەسەردا سەپا.\nناوی ئەو بەندییە كوردانەو حوكمەكانیان بەم جۆرەیە:\n١_ سابیر رەسووڵپوور ئارنایی کوڕی ئیسماعیل لە چوار حاڵەتدا سەرجەم بە ١٩ ساڵ زیندان حوكم دراوە.\n٢_ ڕەزا عێزەت‌تاج کوڕی مستەفا بە ١٩ ساڵ زیندان سزا دراوە.\n٣_ محەممەد عەبدوڵایی کوڕی عوسمان بە ١٢ ساڵ زیندان حوكم دراوە.\n٤_ فارووق شەفاهی کوڕی ئیبراهیم بە ٧ ساڵ زیندان حوكم دراوە.\n٥_ وەلی شەریفی کوڕی ڕەحیم بە ٢ ساڵ زیندانی تەعزیری حوكم دراوە\nئەم ٥ هاووڵاتییە ئەگەر چی ٢٠ رۆژ مۆڵەتیان هەبوو کە تانە لە بڕیاری دادگای رژێم بدەن بەڵام هەوڵەکانیان بۆ گۆڕینی ئەو بڕیارنارەوانەی دادگای رژێم بێ ئاکام مایه‌وه.\nپةروەندەسازیی نوێ بۆ بەندکراوێکی سیاسیی کورد\nبەپێی هەواڵی گەیشتوو، ئەحمەد تەمۆیی، بەندکراوی سیاسیی کوردی خەڵکی شاری سەڵماس، دوای تێپەڕبوونی ٩ ساڵ لە سزای بەندکرانی، دیسان لایەن هێزە سەركوتگەرەكانی رێژیمی ئێرانەوە بە تۆمەتی “پرۆپاگەندە دژی رێژیم” پەروەندەی نوێیی بۆ دروست كراوەتەوە.\nئەحمەد تەمۆیی لە ماوەی چەند مانگی ڕابردوودا ٣ جار لەلایەن دادگای رژێم شاری ورمێوە بە تۆمه‌تی پرۆپاگەندە دژی رێژیم بانگێشت لێ كراوەتەوە.\nجێگای ئاماژەیە کە ئەم بەندکراوە سیاسییە کوردە، پێشتر حوكمی 15 ساڵی بەسەردا سەپاوە كە 9 ساڵی تێپەڕاندوە لە كاتێكدا لەلایەن دەزگا سەركوتگەرەكانی رژێمە بیانوو و پەروەندەسازی نوێی بۆ دەكرێ كە لە گرتووخانەدا بووە.\nناوبراو تا ئێستا چەندینجار لە بەندیخانەدا مانی لە خواردن گرتووە و لە مانگرتنی گشتیی بەندکراوە سیاسییەکانی بەندیخانەی ورمێ بەهۆی دۆخی نالەباری بەندکراوانی سیاسی بەشدار بووە.\nناوبراو پێشتر لەسەر خراپیی بارودۆخی بەندکراوەکان و هەروەها هەڵسوكەوتی دڕندانە لەگەڵ بەندکراوە سیاسییەکان ،نامەیەکی تایبەتی بۆ “ئەحمەد شەهید” ڕاپۆرتێری تایبەتیی ڕێکخراوی نەتەوە یەکگرتووەکان ناردبوو.\nهاووڵاتییەکی شنۆیی بە برینداری گوازرایەوە بۆ بەندیخانەی ورمێ\nبەپێی هەواڵەكان، لەماوەی رۆژانی رابردوودا حاسڵ عەزیزی، هاووڵاتیی کوردی خەڵكی گوندی “قەرە سەقەڵ”ی شنۆ، پاش ئەوەی لەلایەن هێزە سەركوتگەرەكانی سوپای پاسدارانەوە دەستبەسەر کرا، بەهۆی ئەشکەنجەی لەڕادەبەدەرەوە بە توندی بریندار ببوو. گوێزراوەتەوە بۆ بەندیخانەی شاری ورمێ.\nوەك دەگوترێ حاسڵ عزیزی، چوار مانگ پێش ئێستا دەستبەسەر کرابوو، لە زیندانی ئیتلاعاتی سوپای پاسداران بە توندی ئازار جەستەیی دەدرێ و بەو هۆیەوە خوێن‌بەربوونی ناو سک و ریخۆڵە بووە.\nبەهۆی سەختی برینەكانیەوە دەبرێت بۆ نەخۆشخانەو لە دوای تیماری سەرەتایی دەگوازرێتەوە بۆ بەنیخانەی ورمێ.\nناوبراو لەگەڵ دوو کەسی دیکەی خەڵکی قەرەسەقەڵ بە ناوەکانی کەماڵ و جەماڵ مەسرووری دەستبەسەر کرابوو، بە هاوکاریی حیزبە کوردییەکان تۆمەتبار و ڕەوانەی زیندانی ورمێ کراون.\nگوندی قەرەسەقەڵ، لە جۆزەردانی ئەمساڵدا بەهۆی تێکهەڵچوونی هێزەکانی پێشمەرگەی کوردستان و هێزە چەکدارەکانی سوپای پاسداران، تووشی خه‌سارێكی لەڕادەبەدەر هاتبوو. دوابەدوای ئەو تێکهەڵچوونە نزیک بە ٥٠ هاووڵاتیی کوردی خەڵکی شاری شنۆ لەلایەن هێزە ئەمنی و ئیتلاعاتییەکانی رێژیمی ئێرانەوە دەستبەسەر و ڕەوانەی ئەشکەنجەگاکان کراون.\nڕێکه‌وت: 2016-10-24 13:22:45


فڕۆکە جەنگییەکانی ئیسرائیل بەرەبەیانی ڕۆژی شەممە بۆردومانکردنی غەززەیان دەستپێکردەوەو چەکدارانی حەماسیش بە هەڵدانی موشەک بۆ ناو ئیسرائیل وەڵامیان دایەوە لە کاتێکدا پێنج شەوە شەڕەکەیان بەردەوامە و وڵاتە یەکگرتووەکانی ئەمەریکا و دیپلۆماتانی عەرەبیش هەوڵی دۆزینەوەی ڕێگەچارەیەک بۆ کۆتاییهێنان بەم توندوتیژییانە دەدەن.\nکاربەدەستانی تەندروستی فەلەستینییەکان ڕایانگەیاند بەلایەنی کەم چوار کەس کوژراون لە یەکێک لە هێرشە ئاسمانییەکانی کرایە سەر باکوری کەرتی غەززە. دانیشتواندەڵێنکەشتییەکانی هێزی دەریای ئیسرائیلی لە دەریایی ناوەڕاستەوە ناوچەکە بۆردومان دەکەن، هەرچەندە لەوانەیە هیچ لە بۆمبەکانیان بەر کەرتی غەززە نەکەوتبێت.\nوەزارەتی کاروباری ئاینی فەلەستینییەکان دەڵێت فڕۆکەکانی ئیسرائیل مزگەوتێکیان وێران کردووە. گوتەبێژێکی شکریش دەڵێت لەشکر لێکۆڵینەوە لەسەر ئەو ڕاپۆرتە دەکات.\nزەنگی ئاگادارکردنەوەش لە دووشاری گەورەی ئیسرائیل هۆشداری هێرشی موشەک لە غەززەوە دەدات. حەماس بەرپرسیارێتی ئەنجامدانی هێرشی موشەکی بۆ ناو ئیسرائیل گرتۆتە ئەستۆ.\nهەتا ئامادەکردنی ئەم هەواڵە هیچ ئاماژەیەک بۆ کۆتاییهێنان بەم شەڕە نییە کە ڕاپۆرتی زیانە گیانییەکان هەتا دێت زیاتر دەبێت و فەلەستینییەکان ڕادەگەیەنن لە 11 کەس لە کەناری ڕۆژئاوا بەهۆی پێکدادانی نێوان خۆپیشاندەران و هێزەکانی ئاسایشی ئیسرائیلی کوژراون.\nکاربەدەستانی تەندروستی فەلەستینییەکان دەڵێن لە ڕۆژی دووشەممەوە کە ئەم شەڕە دەستیپێکردووە بەلایەنی کەم 132 کەس لە کەرتی غەززە کوژراون لە ناویاندا 32 منداڵ و 21 ژنیش و 950 کەس بریندار بوون.\nئاڵۆزییەکان لە شاری ئۆرشەلیم پەرەدەسەنن


📅 01-06-2019 رێکەوت و رووداو (کڕۆنۆلۆژیا)\nرۆژهەڵاتی کوردستان - لەبناری هەڵگورد کێشە کەوتووە [ زۆرتر... 👁] ✖ ✖ 18 0 ✔ 99% ✍ هـ.ب. 11-5-2019 9:13:06\n✌ ئیبراهیم کایا - بەدرا باگۆک شەهیدان\n📅 کاتی تۆمارکردن Jun 1 2019 10:26AM\nناسناو: بەدرا باگۆک ناو و پاشناو: ئیبراهیم کایا [ زۆرتر... 👁] ✖ ✖ 0 0 ✔ 92% ✍ س.ئـ. 1-6-2019 10:26:46\n✌ ئەحمەد ئۆزایدن - ئامەد شۆڕش شەهیدان\nناسناو: ئامەد شۆڕش ناو و پاشناو: ئەحمەد ئۆزایدن [ زۆرتر... 👁] ✖ ✖ 0 0 ✔ 96% ✍ س.ئـ. 1-6-2019 10:26:45\n✌ ئەحمەد سادقی - وەدات ئەلەند شەهیدان\nناسناو: وەدات ئەلەند ناو و پاشناو: ئەحمەد سادقی [ زۆرتر... 👁] ✖ ✖ 0 0 ✔ 96% ✍ س.ئـ. 1-6-2019 10:26:47\n✌ ئەنگین پامووک - ئۆزگور باران شەهیدان\n👁 ئەم بابەتە 422 جار بینراوە\nناسناو: ئۆزگور باران ناو و پاشناو: ئەنگین پامووک [ زۆرتر... 👁] ✖ ✖ 0 0 ✔ 94% ✍ س.ئـ. 1-6-2019 10:26:46\n✌ بەیاز حوسێن - بەرفین ڕۆژدا ڕۆژهەڵات شەهیدان\nناسناو: بەرفین ڕۆژدا ڕۆژهەڵات ناو و پاشناو: بەیاز [ زۆرتر... 👁] ✖ ✖ 0 0 ✔ 96% ✍ س.ئـ. 1-6-2019 10:26:46\n✌ جەڤزەت کلچ - ماهیر کەسیپ شەهیدان\nناسناو: ماهیر کەسیپ ناو و پاشناو: جەڤزەت کلچ شوێ [ زۆرتر... 👁] ✖ ✖ 0 0 ✔ 94% ✍ س.ئـ. 1-6-2019 10:26:46\n✌ سەبری ئایتور - سەفقان برووسک شەهیدان\nناسناو: سەفقان برووسک ناو و پاشناو: سەبری ئایتور [ زۆرتر... 👁] ✖ ✖ 0 0 ✔ 94% ✍ س.ئـ. 1-6-2019 10:26:46\n✌ سەعید تورک ئۆغلوو - عاکیف کۆچەر شەهیدان\nناسناو: عاکیف کۆچەر ناو و پاشناو: سەعید تورک ئۆغل [ زۆرتر... 👁] ✖ ✖ 0 0 ✔ 94% ✍ س.ئـ. 1-6-2019 10:26:45\n✌ شاهین ئیمرەن - دەرسیم دیرەن شەهیدان\nناسناو: دەرسیم دیرەن ناو و پاشناو: شاهین ئیمرەن [ زۆرتر... 👁] ✖ ✖ 0 0 ✔ 96% ✍ س.ئـ. 1-6-2019 10:26:46


هوشیار ئەحمەدی: نەک رۆژێ، ئەبێ دوانزە مانگە لەبیری زمانەکەمانا بین.! – WTARIKURD\nزمانی دایک”ی نەتەوە بندەستەکان، بە جێی رۆژێ، پێویستی بە دوانزە مانگەی ساڵە بۆ لەبیربوون، بۆ گرنگی پێدان، بۆ خزمەت پێی. بۆیە رۆژێ بۆ یادکردنەوە لە لایەن نەتەوە خاوەن دەوڵەت و ئاڵا و سەروەرییەکانەوە بەسە. بەڵام بۆ ئێمەی خاک، خەڵک، کولتور، کۆمەڵگا، مێشک، ئەقڵ، ھەست، دەرک، شعور و ھەموو شت ژێردەستە و داگیرکراو، نەک رۆژێ، دوانزە مانگەی ساڵیش کەمە.\nبۆ ئەوەی خزمەتی زمانەکەمان بکەین، بۆ ئەوەی زمانەکەمان وەک پەیکەرەیەکی زیندووی ھوشیار، ببێتەوە خاوەن ئێرادە، متمانەبەخۆ بوون، شکۆی گشتگیر لە زەێن و شعور و ئەقڵی تاکەکانمانا، پێویستە ھەندێ نەتەوەخوازانە، ناسیونالیستانە بیربکەینەوە، لانیکەم لەگەڵ ئەندامی نەتەوە داگیرکەرەکانی کوردستانا. ھیچ نەبێ کە لەگەڵ فارسێ ڕووبەڕوو ئەبنەوە، بە کوردی لە تەکیا بدوێن، لانیکەم بۆ تاقیکاری. خێرا دژکردەوە نیشان ئەدەن، ئێژن کوردی نازەنین، بێژن دایبنێن ئێمەش فارسی نازانین. لە باشووری کوردستان نەوەیەک دوای 1991 ھاتووەتە دونیا، تەنیا کوردی ئەزانێ، ئەوە نمونەی زقە کە ڕووبەڕووی فارسێ، عەرەبێ، تورکێ ببێتەوە، تەنیا بە کوردی لێیان تێدەگات. بۆیە فارس و تورک زۆر جار عەرەبیش لە باشوور ، ناچارن بۆ ڕایی کردنی کارەکانیان وەرگێڕ بگرن، پارەی پێ بدەن.\nئێستاشی لەگەڵ بێ، لانیکەم 90٪ی خەڵکی رۆژھەڵاتی کوردستان، ئەوانەی ناوخۆ لە تۆڕە کۆمەڵایەتییەکان بە فارسی ئەنووسن، ھەوڵ ئەدەن لە فارسەکان پاراوتر فارسی بنووسن و شانازیشی پێوە ئەکەن، 98٪ی خەڵکی باکوور بە تورکی ئەنووسن و شانازیشی پێوە ئەکەن و ھەوڵیش ئەدەن لە تورکەکان رەوانتر و تورکانەتر دەرکەون. ئەوانەی رۆژئاواش لەوانەی باکوور خراپتر نەبن باشتر نین، بڕۆ سەێری ئاکاونتەکانیان لە تۆڕەکۆمەڵایەتییەکان بکە، لە بواری زمانەوە لە عەرەبەکان عەرەبانەتر دەرئەکەون.\nئەگەر ئەمانە ھەوڵ بدەن کار لەسەر زمانی دایکیی خۆیان بکەن، خۆ باڵانسی نەتەوەخوازی لە بواری زمان و کولتورەوە ئەگاتە تەشقی ئاسمان و ھەست و دەرک و شعوری نەتەوەیی وەک گڕکان ئەکەوێتە ھورپە گەل و نیشتمان زیندوو ئەبێتەوە و شعور و دەرک و ھەستی نەتەوەیی وەک پڕشنگی ڕۆژ ئەدرەوشێتەوە.\nتکایە با بە جێی ڕۆژێ، گر ڕۆژێ کورد بین، خۆمان و نەتەوەکەمان و زمانەکەمان و کولتورەکەمان لا گرینگ بێ. با بە زمانی کوردی بنووسین، بخوێنینەوە و بدوێین و بیر و خەیاڵ بکەینەوە.\nئاخر زمان ڕۆحی نەتەوەیە. نەتەوەیەک زمانی لە دەست بدات، ڕۆحی لە دەست داوە، نەتەوەیەک ڕۆحی لە دەست بچێ، ئەمرێ، ئەفەوتێ، وەک ھەزاران نەتەوەیتر ئەچێتە لیستی نەتەوە لەناوچووەکانی مێژوو.\nبژی کوردستان، بژی کورد، سڵاو لە زمانی شیرینی کوردی.


گوندەواری باشقەڵا - ویکیپیدیا، ئینسایکڵۆپیدیای ئازاد\nBash Qaleh Rural District\nدھستان باشقلعە - Başqala dehistanı\nپۆتانەکان: 37°40′31.5″N 45°08′30.5″E / 37.675417°N 45.141806°E / 37.675417; 45.141806پۆتانەکان: 37°40′31.5″N 45°08′30.5″E / 37.675417°N 45.141806°E / 37.675417; 45.141806\n١١١ کیلۆمەتری چوارگۆشە (٤٣ میلی چوارگۆشە)\nگوندەواری باشقەڵا لە دابەشکاریی کارگێڕیی ئێراندا، یەکێکە لە نۆ گوندەواری ناوچەی ناوەندی شارستانی ورمێ لە شارستانی ورمێ، لە پارێزگای ئازەربایجانی ڕۆژاوا لە ڕۆژھەڵاتی کوردستان لە ئێران. ناوەندی ئەم گوندەوارە گوندی یورقوناوا ئەڤرازە.\n٣.١.٢ گوندە کورد و ئازەری و کورەسوننی و یارسانەکان\n٣.١.٣ گوندە ئازەرییەکان\n٣.١.٤ گوندە کوردەکان و ئازەرییەکان\nبەپێی سەرژمێریی گشتیی جەماوەر و خانووی ئێران لە ساڵی ٢٠١١دا، ژمارەی دانیشتووانی ئەم گوندستانە (٩,٨١٨) کەس و (٥,٠٧٣)نێر و (٤,٧٤٥)مێ و (٢,٦٨١)خێزان پێکھاتووە. دانیشتووانی ئەم گوندەوارەیە لە کورد و ئازەری و یارسان و کورەسوننی پێکھاتووە.\nدانیشتووانی ئەم گوندەوارە لە کورد و ئازەری و یارسان و کورەسوننی پێکھاتووە:\nژمارەی کورد: (٣,٧٠٨)کەس کە دەکاتە ڕێژەی (٣٧,٧٪)ی دانیشتووانی گوندەوارەکە.\nژمارەی ئازەری: (٥,١٩٤)کەس کە دەکاتە ڕێژەی (٥٢,٩٪)ی دانیشتووانی گوندەوارەکە.\nژمارەی کورەسوننی: (٤٥٨)کەس کە دەکاتە ڕێژەی (٤,٧٪)ی دانیشتووانی گوندەوارەکە.\nژمارەی یارسان: (٤٥٨)کەس کە دەکاتە ڕێژەی (٤,٧٪)ی دانیشتووانی گوندەوارەکە.\nپێکھاتەی گوندەواری باشقەڵا لە (٢٠٠٦)دا\nگوندەواری باشقەڵا ھاوسنوورە لەگەڵ ئەم گوندەوارانە:\nلە باکوورەوە لەگەڵ گوندەواری تەڵاتەپە و گوندەواری نازیا ئەڤراز.\nلە باشوورەوە لەگەڵ گوندەواری بەکشلوچای.\nلە ڕۆژاواوە لەگەڵ گوندەواری چەمێ ڕەوزە و گوندەواری نازیا نشیو.\nلە (٣٥) گوند پێکھاتووە:\nقەڵا عەزیز بەگ\nکوردەکان و کورەسوننییەکان و ئازەرییەکان و یارسانەکان (١)گوند.\nکوردەکان و ئازەرییەکان (٢٢)گوند.\nگوندە کورد و ئازەری و کورەسوننی و یارسانەکان[دەستکاری]\nپێکھاتووە لە ١١ گوند.\nپێکھاتووە لە ٢٢ گوند.\nبەکارھێنەرانی ویکیپیدیا، وتاری «باش‌قلعه»، ویکیپیدیای فارسی (٢٦ی کانوونی دووەمی ٢٠١٧).\nوەرگیراو لە «https://ckb.wikipedia.org/w/index.php?title=گوندەواری_باشقەڵا&oldid=837083»\nئەم پەڕەیە دواجار لە ٠٧:٤٥ی ١١ی ئەیلوولی ٢٠٢١ نوێ کراوەتەوە.


درووستکردنی پێرمادیڵیت: درووستکردنی مێثۆدەکانی سڕینەوەی فایل - گەشەپێدەرانی کورد\nهاوپۆل: ئەندازیاری نەرمەکاڵا ( سۆفتوێر ) ژ.بابەت : 1541 بەروار : نیسان 2, 2017\n++c, deleted files, permadelete, wpf\nتێبینی گرنگ: ئەگەر دیسکەکەت SSD یە ئەوا واباشە ئەو بەرنامەیە لەسەری تاقی نەکەیتەوە. بۆ زانینی هۆکارەکەشی بەشی یەکەم بخوێنەوە. بەڵام دەتوانی هەندێک فایل لەسەر فلاش میمۆرییەک دابنێیت و بەرنامەکەی پێ تاقی بکەیتەوە.\nپێرمادیڵیت بە C# درووستکراوە و فرەیموۆرکی WPF بەکاردەهێنێت. بۆیە یەکەمجار پڕۆژەیەکی WPF ی نوێ درووست بکە و دڵنیابەوە لەوەی کە بەرنامەکە .Net Framework 4.5 یان سەرووتر بەکاردەهێنێت، ئەوە گرنگە لەبەر ئەوەی دواتر async و await بەکار دەهێنین کە لە وەشانی 4.5 بۆ Dot net framework زیاد کران.\nئێستا MainWindow.xaml بکەوە و Grid ەکەی بەو شێوەیە دەستکاری بکە:\nلەو کۆدەدا شتێکی وامان نەکردووە، تەنها تێکست بۆکسێکمان زیاد کردووە بۆ ئەوەی بەکارهێنەر بتوانێ ناوی ئەو فایلەی تێدا بنووسێت کە دەیەوێ بیسڕێتەوە لەگەڵ دوگمەیەکیش بۆ سڕینەوەی فایلەکە. ئێستا دەبێ ویندۆیەکە بەو شێوەیە بێت:\nزۆر باشە. ئێستا دەچین شێوازی سڕینەوەی فایلەکە دەنووسین. یەکەمجار کڵاسێکی نوێ درووستبکە بە ناوی Shredder و ڤاریەبڵێک و کۆنستانتێکی بەو شێوەیەی تێدا پێناسە بکە:\nلە کاتی کارکردن لەگەڵ دیسک واباشە بە کۆمەڵ داتاکان بنێری بۆ نووسین لە بڕی ئەوەی هەر Byteێک بە جیا بنێری، بەو شێوەیە خێراتر دەنووسرێ لەسەر دیسک. بۆیە ئێمە Array یەک بەکار دەهێن. MAX_BUFFER_SIZE یش قەبارەی ئەو ئەڕڕەیە دیاری دەکات. کە بە یەک مێگابایتمان داناوە. _random یش بۆ درووستکردنی ژمارەی هەڕەمەکی بەکاردەهێنین بۆ پڕکردنەوەی ئەو ئەڕڕەیەی باسمانکرد بۆ ئەوەی لەسەر داتای فایلەکەی بنووسین.\nدوای ئەوە مێثۆدێک درووست دەکەین بۆ overwrite کردنی فایلەکان. کاری ئەو مێثۆدە ئەوەیە داتا ڕاستەقینەکەی فایلەکان بگۆڕێت بۆ داتای هەڕەمەکی و بێمانا. بەو شێوەیە فایلەکە بێکەڵک دەبێت. ئەو مێثۆدە بۆ کڵاسی Shredder زیاد بکە:\nهەر وەک دەبینی ئەو مێثۆدە بە چوار هەنگاو کاردەکات. لە هەنگاوی یەکەم Stream یێک بۆ ئەو فایلە دەکەینەوە کە دەمانەوێ بیسڕێنەوە. ئەوەیان گرینگە، لەبەر ئەوەی بێ ستریم ناتوانین دەستکاری فایلەکە بکەین. دواتر لە هەنگاوی دووەم ئەڕڕەیەک پێناسە دەکەین و دواتریش پڕی دەکەین لە ژمارەی هەڕەمەکی. لە هەنگاوی سێیەمیش ژمارە هەڕەمەکییەکان لەسەر داتا راستەقینەکە دەنووسین. لە هەنگاوی چوارەمیش قەبارەی فایلەکە دەکەینە سفر بۆ سەرلێشێواندنی بەرنامەکانی ڕیکەڤەریی فایل.\nئەو جارەیان مێثۆدێکی دیکە زیاد دەکەین بۆ تێکدانی مێتاداتای فایلەکە:\nلە هەنگاوی یەکەم شوێنی ئەو فۆڵدەرە وەردەگرین کە فایلەکەی تێدایە. دواتر ٥ جار فایلەکە ناوی فایلەکە دەگۆڕێن. لە هەنگاوی سێیەمیش هەموو بەروارەکانی فایلەکە (بەرواری درووستکردن، بەرواری دوایین خوێندنەوە، بەرواری دوایین دەستکاری) دەکەینە ١/١/٢٠٠٠\nئەگەر تێبینیت کردبێت هەردوو مێثۆد یەک پارامیتەر وەردەگرن لە جۆری FileInfo یە. ئێستا مێثۆدێکی دیکە درووست دەکەین کە پارامیتەرێکی String وەربگرێت و دڵنیاشببێتەوە کە ئەو Path ـەی کە وەریگرتووە بێ کێشەیە. ئەو مێثۆدە هەردوو مێثۆدەکەی دیکە بانگ دەکاتەوە و دواتر فایلەکە دەسڕێتەوە:\nلە هەنگاوی یەکەمی ئەو مێثۆدە دڵنیا دەبینەوە کە ئەو فایلە بوونی هەیە. دواتر زانیاری فایلەکە وەردەگرین و لە نێو ڤاریەبڵێک هەڵی دەگرین. دواتر لە هەنگاوی سێیەم ئەو ڤارییەبڵە بەکاردەهێنین وەک پارامیتەر بۆ overwrite کردن و تێکدانی مێتاداتای فایلەکە. لە کۆتاییشدا فایلەکە دەسڕینەوە.\nزۆرباشە، ئێستا کڵاسەکە ئامادەیە بۆ بەکارهێنان. بڕۆ MainWindow.xaml بکەوە و Click Handler ێک بۆ دوگمەی Shred زیاد بکە. بەو شێوەیە:\nلێرەدا مێثۆدی ShredFile بەکاردەهێنینەوە و نووسینی ناو تێکست بۆکسەکەی بۆ دەنێرین. وە ئەگەر هەڵەیەکیش ڕوویدا، لە مێسج بۆکسێک بە بەکارهێنەرەکەی نیشان دەدەین.\nئێستا دەبێ بەرنامەکە ئامادەبێت. CTRL + F5 داگرە و تاقی بکەوە 🙂\nهەرچەندە ئێستا بەرنامەکە کاردەکات، بەڵام کەموکورتی زۆرە. یەکێک لەوانەش کاتێک کلیک لەسەر دوگمەی Shred دەکەی، بەرنامەکە جام دەکات تاوەکو فایلەکە بەتەواوی دەسڕێتەوە. لە وتاری دابێ ان شاءالله باسی چارەسەری ئەو کێشەیەش دەکەم بە بەکارهێنانی Asynchronous Programming. بەڵام ئەگەر ناتوانی تا ئەو کات سەبر بگری، دەتوانی لێرە هەموو کۆدەکانی پێرمادیڵیت ببینی دایانبەزێنی. بۆ سڕینەوەی فایلەکان، سەیری کڵاسی ShredderService.cs بکە.\nدەتوانی هەموو کۆدەکانی ئەو وتارە لێرە دابەزێنی\n429 ڕۆژ پێش\n763 ڕۆژ پێش\n944 ڕۆژ پێش\n1320 ڕۆژ پێش\n1347 ڕۆژ پێش\n1454 ڕۆژ پێش\n1826 ڕۆژ پێش\n1851 ڕۆژ پێش\n1898 ڕۆژ پێش